Predstavljen novi vozni park Vršačkih vinograda\n► Predstavljen novi vozni park Vršačkih vinograda\nVrščani su danas mogli da vide novi vozni park Vršačkih vinograda.\nOva kompanija kupila je 11 traktora i dva kombajna za branje grožđa, čija je vrednost oko 1,5 milona evra. Okupljeni Vrščani pozdravili su prolazak kolone vozila u kojoj se nalazio se i predsednik kompanije Rodoljub Drašković, koji se rukovao sa prolaznicima. Cilj ove akcije je poziv lokalnim vlastima da se pridruže i u okviru svojih nadležnosti, podrže sve faze razvoja Vršačkih vinograda.\nDrašković je u nekoliko svojih javnih nastupa najavio da mu je namera da revitalizuje Vršačke vinograde. Inače, Drašković traži da lokalna samouprava shvati kolika je dobrobit za Vršac i njegove građane da u budućnosti ovaj region postane svetski priznata vinska regija.\nOcenjeno je da vlast mora znati da je ovaj proces mnogo kompleksniji od sticanja materijalne dobiti, odnosno da je to projekat revitalizacije istorijskih i kulturoloških potencijala grada i cele regije.\nČinjenica da se već danas, samo četri meseca otkad je Drašković preuzeo imovinu Vinograda, u tankovima nove vinarije, koju nadležni osporavaju, već ima više od osam miliona vrhunskog vina.\nautor: AP\tizvor: NM\nRodoljub drašković /\nvozni park /\nDonacijom u vrednosti od pet miliona dinara, Hemofarm fondacija finansijski je pomogla Vršac i Šabac, gradove u kojima se nalaze proizvodni pogoni istoimene kompanije, u njihovoj borbi protiv...\nPrvi specijalizovani sajam voćarstva, vinogradarstva i povrtarstva "Agro Belgrade 2020" biće otvoren sutra na Beogradskom sajmu i trajaće do 1. februara.\nIntervju Dragana Rakić: Borba protiv ove kriminalne vlasti je moja građanska dužnost\nSagovornica Novog magazina Dragana Rakić ne bi trebalo da je nepoznata široj javnosti iako, kako se to kaže, živi i radi u provinciji. Tačnije, u Vršcu. Ali postala je prepoznatljiva po...\nRodoljub Šabić fizički napadnut?\nBivši Poverenik za zaštitu podataka o ličnosti Rodoljub Šabić fizički je napadnut u Beogradu, preneli su pojedini mediji.


Učenica iz Kragujevca pozivna na COVID-19, škola preduzela mere | Obrazovni Centar Triangl\nKod jedne učenice osnovne škole „Vuk Karadžić“, koja je 1. septembra bila na nastavi, potvrđena je infekcija korona virusom, a ona se sada se nalazi u kućnoj izolaciji zajedno sa sestrom bliznakinjom koja nema infekciju, rekao je Beti direktor škole Bojan Konatar.\nPrema rečima Konatara, roditelji su poslali sestre bliznakinje u školu 1. septembra, a uveče su javili odeljenskom starešini da su devojčice ranije bile u kontaktu sa osobom koja je pozitivna na COVID-19.\n„Roditelji su takođe tada i obavestili odeljenskog starešinu da će decu da odvedu na testiranje i u četvrtak 3. septembra je potvrđeno da je jedna od bliznakinja pozitivna na COVID-19, a da druga nije“, dodao je Konatar.\n„Roditelji trebaju da budu svesni da ne smeju da šalju decu u školu ako znaju da su njihova deca bila u kontaktu sa kovid-pozitivnim osobama“, rekao je direktor.\n„Učionica je potpuno očišćena i dezinfikovana, kao i klupe , stolovi, tabla, nastavna sredstva. Učenici iz odeljenje u kome je pozitivna učenica pojačano će nositi maske, odnosno sve vreme boravka u školi, a nastavlja se sa obukama i predavanja o infekciji korona virusom“, navodi Konatar.


Sandra Vojnović i Nikola Vuletić članovi IO Unikredit banke - Nira Press\nPočetna » Sandra Vojnović i Nikola Vuletić članovi IO Unikredit banke\nIzvršni odbor Unikredit banke Srbija je proširen sa dva nova člana, Sandrom Vojnović, odgovornom za Sektor strategije i finansija i Nikolom Vuletićem, odgovornim za Sektora poslovanja sa stanovnišvom.\nNikola Vuletić i Sandra Vojnović\nSandra Vojnović je bankarsku karijeru počela 2004. godine kao analitičarka kreditne sposobnosti klijenata iz Sektora poslovanja sa stanovništvom, da bi je 2005. godine nastavila radeći na TAMP projektu USAID-a, usmerenom na reformu poreskog sistema u Republici Srpskoj. Unikredit banci u Banja Luci se pridružuje 2006. godine kao analitičarka u okviru Odeljenja planiranja i kontrole. Za direktorku ovog odeljenja imenovana je 2008. godine, da bi 2013. bila unapređena na poziciju direktorke Sektora finansija.\nNikola Vuletić je karijeru počeo 2003. godine u Unikredit banci, odnosno u tadašnjoj Eksimbanci, na poziciji saradnika za poslove sa stanovništvom i malom privredom. Naredne godine preuzima istu poziciju u okviru Sektora za poslove sa privredom, da bi nakon spajanja HVB banke i Eksimbanke preuzeo funkciju finansijskog analitičara.\nKarijeru nastavlja u Odeljenju za rad sa velikim i međunarodnim kompanijama, a 2007. je unapređen u direktora Odeljenja za poslovanje sa srednjim preduzećima.\nNakon dve godine imenovan je za direktora Direkcije za komercijalne poslove u okviru Sektora poslovanja sa stanovništvom, a 2012. godine preuzima funkciju direktora Sektora poslovanja sa stanovništvom.\nČila Ihas, predsednica Izvršnog odbora Unikredit banke Srbija je povodom ovih imenovanja izjavila: “Veoma sam ponosna što je naš Izvršni odbor pojačan sa dva člana, koji pored znanja i ekspertize, beleže odlične rezultate u svojim oblastima poslovanja. Uverena sam da Sandra, zahvaljujući dugogodišnjem iskustvu u finansijama i sposobnošću da se brzo prilagodi potrebama lokalnog tržišta i Nikola koji do najsitnijeg detalja poznaje banku i celokupno tržište, predstavljaju značajno pojačanje za naš Izvršni odbor.”


Vrata "Podgoričanke" ponovo razbijena\nPetak, 21.04.2017 | 12:29\nNekadašnja robna kuća ''Podgoričanka'' koja se nalazi u samom centru Podgorice ponovo se našla na meti vandala.\nVrata na zgradi nekadašnje robne kuće “Podgoričanka”, koja se nalazi u samom centru grada, ponovo su obijena.\nProstorije nekadašnje Robne kuće su i ranije bile na meti vandala i lopova, koji su iznosili kablove i drugu opremu.\nVlasnik nekadašnje Robne kuće sada je preduzeće „Projmetal“ iz Beograda.\nčudo da nema policije u samom centru to nije moglo za minut da se pokrade


Demokratski kandidati s leva na desno: Andrew Jang, Pete Buttigieg, Joe Biden, Bernie Sanders, Kamala Harris, Miami, 27. juni 2019. (AP Photo/Wilfredo Lee)\nSenatorka iz Kalifornije Kamala Harris je kritikovala to što je Biden pravdao svoju saradnju sa segregacionistima, prije nekoliko decenija dok je bio senator, i upitala ga zbog čega se protivio tome da se Afroamerička djeca prevoze autobusima u bjelačke škole, kako bi se integrisala.\n"Ne vjerujem da ste rasista", rekla je Kamala Harris Joeu Bidenu, ali i istakla da je za nju bilo "veoma bolno" da čuje kako je "Biden kao senator sarađivao sa segregacionistima".\nSenatorka iz Kalifornije Kamala Harris\nJoe Biden je odgovorio da je riječ o "pogrešnoj karakterizaciji njegove tadašnje pozicije" i da "nije hvalio rasiste".\nPitanje integracije crnačke i bjelačke djece u školama, koju je naložio sud 1970., bilo je pitanje koje je dijelilo njihove roditelje - posebno bijelce koji su svoju djecu morali da šalju u crnačke škole.\nBivši potpredsjednik SAD Joe Biden\nO rasnim odnosima je upitan i gradonačelnik South Benda u Indiani Pete Buttigieg - konkretno o tome kako je upravljao situacijom kada je policajac bijelac upucao jednog Afroamerikanca.\nMnogi Afroamerikanci su bili nezadovoljni time kako je gradonačelnik South Benda rješavao taj problem i što nije uspio da poveća broj Afroamerikanaca u policiji.\nButtigieg je rekao da je ''sve u haosu", ali i priznao da je lično odgovoran za to što nisu popravljeni odnosi između policajaca koji su bijelci i crnačke populacije.\nGradonačelnik South Benda Pete Buttigieg\nNajviše od svih, aktuelnog predsjednika napadao je senator Bernie Sanders.\n''Trump je prevarant, patološki lažov i rasista. Demokrate moraju da pokažu kakav je prevarant", rekao je Sanders.\nSanders, Biden i Harris su napali predsjednika Donalda Trumpa zbog reforme poreskog sistema koju je odobrio Kongres, a kojom se najbogatijima i korporacijama smanjuje porez.\n"Donald Trump nas je doveo u jako lošu situaciju. Eliminisao bih Trumpove poreske olakšice za bogate", rekao je Biden.\nSanders je pozvao na opraštanje studentskih dugova vrijednih 1,6 hiljada milijardi dolara, dok je Kamala Harris rekla da bi promijenila poreski sistem tako da odgovara srednjoj klasi, a ne bogatima.\nDemokrate su iznijele različite ideje oko promjene sistema zdravstvene zaštite.\nSanders, Harris i senatorka Kirsten Gillibrand pozvali su na radikalnu promjenu, odnosno da zdravstveni sistem pređe u ruke vlade umjesto privatnih osiguravajućih kuća.\nDrugi se, međutim, sa tim nisu složili. Joe Biden je rekao da podržava Zakon o pristupačnoj zdravstvenoj zaštiti (Obamacare) i da taj postojeći plan treba samo unaprijediti, a ne odbaciti.\nDebata demokrata u Miamiju\nSvih 10 učesnika u debati saglasilo se da bi imigrantima koji su u SAD bez legalnog osnova trebalo obezbjediti zdravstvenu zaštitu, a to je odmah na Twitteru kritikovao predsjednik Donald Trump - koji se inače nalazi u Japanu gdje će učestvovati na samitu G20.


Odbor za etiku će se baviti plagijatima doktorata\nSkupština Srbije usvojila je danas izmene i dopune Zakona o naučnoistraživačkoj delatnosti kojim je utvrdjeno osnivanje odbora za etiku koji bi, pored ostalog, trebalo da se bavi i pitanjima eventualnih plagijata doktorskih disertacija.\nTaj odbor činiće 13 članova, koji će imati ovlašćenja da izriču javnu opomenu, ali i kao najtežu meru predlože da neko izgubi naučno zvanje.\nOdbor bi trebalo da funkcioniše na osnovu kodeksa koji donosi Nacionalni savet za nauku.\nZakonom je propisano da se Strategija naučnog i tehnološkog razvoja Srbije donosi za period od najmanje pet godina, a najviše deset godina.\nZakonom će biti omogućeno uvođenje dugoročnih istraživačkih projekata koji su od nacionalnog i strateškog interesa za Srbiju.\nPredstavnici vlade ranije su naveli da se tim izmenama omogućava da Srbija efikasnije koristi sredstva, koja su joj na raspolaganju za naučnoistraživački rad.\nOvaj zakon odnosi se na oko 13.000 istraživača koji rade u Srbiji.


Komplikacije u našoj grupi – Luksemburg lider, Portugalu pobjeda? - BIGportal.ba\n26 Marta, 2019 3 Aprila, 2019 0160\nFudbalska reprezentacija Ukrajine mogla bi da bude kažnjena od strane UEFA zbog Brazilca Žuniora Moraeša.\nUkrajina je u prvom kolu kvalifikacija odigrala 0:0 sa Portugalom, dok su u drugom savladali Luksemburg sa 2:1. To bi sve moglo da padne u vodu, ukoliko ih UEFA kazni.\nMoraeš je skoro postao državljanin Ukrajine i odmah je debitova za ovaj sastav u duelu protiv Portugala, u kvalifikacijama za Evropsko prvenstvo 2020.\nMeđutim, Moraeš nije ispunio propise za nastup i UEFA će otvoriti istragu, pišu portugalski, ali i evropski mediji.\nZbog toga bi Ukrajina mogla da ostane bez četiri boda osvojena na startu kvalifikacija za EP, što znači da bi oni otišli u ruke Luksemburga, odnosno Portugala. Na tabeli bi onda Luksemburg bio prvi sa šest bodova, Portugal drugi sa četiri…\nNaime, prema pravilima da bi fudbaler “promenio zemlju” mora, nakon što postane punoletan, da živi najmanje pet godina na teritoriji te države, a Moraeš je proveo samo četiri godine i sedam meseci, pre nego što je išao na pozajmicu u Kinu.\nOn je ukupno proveo u Ukrajini šest godina i devet meseci, a prema zakonima te zemlje za državljanstvo su potrebna “samo” 183 dana u kontinuitetu, što je i njihov adut u eventualnom sporu sa UEFA i FIFA.\nĆorić koristio Kirjosov bijes\nNovak: Toliko se pogoršalo da sam svaki dan uzimao lijekove


DNEVNIK SA SRPSKOG DVORA 1892–1894 | Clio\nDNEVNIK SA SRPSKOG DVORA 1892–1894\nKnjiževno vredne slike srpskog života potkraj XIX veka, opaske o mentalitetu i običajima, opisi prestonice koja raste i razmišljanja o budućnosti države i naroda, čine ovu knjigu zanimljivom širokom krugu čitalaca.\nMaleov Dnevnik sa srpskog dvora, koji je sada prvi put objavljen (u originalu i u srpskom prevodu), sadrži beleške o događajima, portrete savremenika i oštroumna zapažanja autora povlašćenog prisustvom na dvoru i poznanstvom sa kraljem. Književno vredne slike srpskog života potkraj XIX veka, opaske o mentalitetu i običajima, opisi prestonice koja raste i razmišljanja o budućnosti države i naroda, čine ovu knjigu zanimljivom širokom krugu čitalaca.\nFrancuski istoričar Alber Male, stručnjak za istočna pitanja i istoriju Balkana, boravio je od 1892. do 1894. godine na srpskom dvoru kao profesor diplomatske istorije maloletnom kralju Aleksandru Obrenoviću. Za vreme dvogodišnjeg boravka u Beogradu, Male je svoja zapažanja vredno beležio u dnevnik koji se sada u obliku knjige pojavljuje pred našim čitaocima.


Beta 25. juna 2020. 09:30\n„Autoritet Kriznog štaba dodatno su urušavale ’korekcije’ njegovih odluka sa vrha izvršne vlasti“, naveo Radovanović u autorskom tekstu u novom broju nedeljnika NIN.\n„Kod nas je od prvih dana maja, kada je ukinuto vanredno stanje, epidemijska kriva prestala da ponire. To je morao da bude jasan signal za uzbunu“, rekao je Radovanović\nPrema njegovim rečima, ako su zdravstvene vlasti, na čelu sa Kriznim štabom, „ranije grešila (a jesu), to je ljudski i oprostivo je“. „Istorijsku odgovornost, medjutim, preuzele su zbog svesnog prihvatanja gesla ’Izbori iznad ( i umesto) života’. Kockarski su držali lonac sa vrelom vodom na jakoj vatri u nadi da poklopac pritisnut ciglom neće eksplodirati pre 21. juna. Logika je bila: posle šta bude“, naveo je Radovanović.\nKako je istakao, „u poslednje vreme, kad je trebalo anestezirati narod do izbora, nova žarišta su nazivana džepovima, virusu je ‘presudjivano’ da je oslabio (niko u svetu to još nije pokazao), a postojano održavan relativno visok nivo zaraženosti u zajednici s tendencijom porasta proglašavan je repom(?)“.\nPrema njegovim rečima, može pretpostaviti da se do početka leta u Srbiji zarazilo „dvadeset puta više ljudi nego što pokazuju zvanični podaci“.\nOn je naveo i da se zna da „umrli na respiratorima kojima nije zaživotno uzet bris nisu uključeni u statistiku žrtava kovida 19“.\nTakodje je rekao da „ostaje pitanje da li su pozitivni na PCR testu podklasifikovani na umrle od kovida i sa kovidom i gde su drugom slučaju našla ta dijagnoza“.\n„Slobodan utisak je da je stvarnih žrtava moglo da bude 2-3 puta više“, naveo je Radovanović u autorskom tekstu u NIN-u.


Pregled aktivnosti kulskih komunalnih preduzeća - www.025.rs\nwww.025.rs / KULA / Pregled aktivnosti kulskih komunalnih preduzeća\nU prethodnoj nedelji ekipa JKP „Vodovod“ pokosila je raskrsnice i atmosferske kanale u ulici Petra Drapšina, uklonila i posekla palo stablo u Koloniji Šećerane. U sklopu održavanja vodovodne mreže ispiran je bunar i saniran kvar u Koloniji Šećerane, kao i u ulici Moše Pijade.\nEkipa radne jedinice “Urbanističko planiranje i održavanje puteva” JKP „Komunalac“ uklonila je grane koje ugrožavaju vodove elektromreže u ulici Maršala Tita u Crvenki i u Partizanskoj ulici u Kuli. Električari ovog odeljenja zamenili su dotrajale sijalice ulične rasvete u Crvenki i Sivcu. Ekipa radne jedinice “Vodovod” zamenila je pumpu na fekalnoj stanici u ulici Josipa Kramera i izvršila kontrolu i potrebnu sanaciju na vodovodnoj mreži u centru Kule.\nU Ruskom Krsturu radnici JKP „Ruskom“ tokom nedelje su pokosili zelene površine u centru, Rusinskoj i ulici Maršala Tita, dok je u Kruščiću počelo krečenje fasade osnovne škole “Veljko Vlahović”.\nU Sivcu radnici JKP „Radnik“ pokosili su zelene površine u porti katoličke crkve, bankine i atmosferske kanale u ulici Maršala Tita.Uklanjeno je visokog rastinja u ulici Petra Drapšina, na nepreglednim raskrsnicama i uređeni pružni prelazi. Tokom nedelje izvršena je i popravka klupa na dečijem igralištu.\nTags: Aktivnosti, komunalna preduzeća, pregled aktivnosti\nRadnički 1912 slavio protiv Feniksa


Istraživanje CDDRI: Građani ne bi prihvatili nezavisnost Kosova kao uslov za članstvo u EU - European Western Balkans\nBEOGRAD – Javno mnejnje Srbije odlučno je protiv priznanja nezavisnosti Kosova, a većinski podržava politiku Aleksandra Vučića prema Kosovu, pokazalo je novo istraživanje Centra za društveni dijalog i regionalne inicijative (CDDRI).\nOvo je drugo istraživanje CDDRI o ovoj temi u 2021, sprovedeno u avgustu. Prvo istraživanje ove godine sprovedeno je u aprilu.\nPrema nalazima istraživanja, dijalog Beograda i Prištine podržava 62,8% ispitanika, od toga 40,1% uglavnom podržava, a 21,7% kaže da u potpunosti podržava.\nUpitani da li je za Srbiju bolje da rešavanju statusa Kosova pristupi što pre ili da čeka drugačije međunarodne okolnosti, 51,4% smatra da treba pristupiti rešavanju što pre, a 48,6% da treba sačekati drugačije okolnosti.\nNa pitanje da li bi podržali nezavisnost Kosova ako bi to bio uslov za ulazak Srbije u EU, skoro 70% ispitanika kaže da ne bi, a samo 22% bi prihvatilo taj uslov. Na hipotetičkom referendumu o članstvu u EU, 52,8% stanovništva bi verovatno ili sigurno glasalo za, dok bi 47,1% verovatno ili sigurno glasalo protiv. U aprilskom istraživanju CDDRI, te brojke su iznosile 56,3% (opcija za) i 43,7% (opcija protiv).\nPodrška politici Vučića prema Kosovu, građani ne znaju šta mu je plan\nPolitiku predsednika Aleksandra Vučića prema Kosovu podržava 48% ispitanika, a ne podržava 37,8%.\nTakođe, 79,1% ispitanika smatra da Srpska pravoslavna crkva podržava, uglavnom (43,3%) ili u potpunosti (35,8%), plan predsednika Srbije za konačan status Kosova. Čak i kada bi SPC podržala nezavisnost Kosova, 84,5% ispitanika svejedno ne bi podržalo to rešenje.\nNa pitanje šta misle da je plan predsednika Aleksandra Vučića za Kosovo, najveći procenat, 29,2%, kaže da ne zna. Skoro 22% smatra da je plan da prizna nezavnosno Kosovo u zamenu za ulazak u EU, dok 20% misli da je plan predsednika nepriznavanje Kosova bez ustupaka Albancima.\nAko bi Aleksandar Vučić potpisao priznanje Kosova, na sledećim izborima bi mogao da računa na glasove samo 17,5% stanovništva. Oko 58% stanovništva ne veruje da bi on ikada potpisao takav sporazum, dok 42% misli da bi.\nPrijem Kosova u UN bez priznanja Srbije manje odbojno rešenje\nNa hipotetičkom referendumu, sporazum kojim Srbija priznaje Kosovo podržalo bi svega 9,9% građana, dok bi 66,4% bilo protiv. Jedina opcija koja bi na referendumu dobila značajniju podršku jeste sporazum kojim Srbija ne priznaje nezavisnost Kosova, ali pristaje na članstvo Kosova u UN, a zauzvrat dobija osnivanje Zajednice srpskih opština (ZSO) za Srbe na Kosovu. Ovu opciju bi podržalo 32,2% građana, od toga samo 10,7% u potpunosti.\nIsto tako, kada se ispitanicima ponudilo da biraju između dva sporazuma: prvog, u kojem Srbija priznaje nezavisnost Kosova a zauzvrat dobija Sever, i drugog, u kojem Srbija ne priznaje nezavisnost Kosova, ali Kosovo postaje članica UN i osniva ZSO, prvu opciju je podržalo 29,9% ispitanika, a drugu 70,1%.\nCentar za društveni dijalog i regionalne inicijativeDijalog Beograda i PrištineKosovoUjedinjene nacije


Najviše hospitalizovanih zbog korona virusa u američkoj državi Vašington do sada - Svet - Dnevni list Danas\nPočetna » Svet » Najviše hospitalizovanih zbog korona virusa u američkoj državi Vašington do sada\nBroj ljudi prilmljenih u američkoj državi Vašington u bolnice zbog korona virusa dostigao je rekordan broj, objavili su noćas zdravstveni zvaničnici.\n1Piše: Beta/AP 23. novembra 2020. 08.43\nTelevizija KOMO-TV javila je da je do subote u toj državi u bolnicama zbog korona virusa bilo 762 ljudi.\nU jednoj bolnici 10 pacijenata od korona virusa primljeno je u razmaku od pet sati.\nZvaničnici bolnica širom te države na severozapadu SAD sastali su se prošle nedelje da procene strategije kako da osiguraju dovoljno kapaciteta za zbrinjavanje pacijenata od Kovida-19 kako raste broj hospitalizovanih.\nGeneralna direktorka Udruženja bolnica države Vašington, Kesi Sauer rekla je da razmatraju otkazivanje operacija koje nisu hitne da bi se napravilo mesta za pacijente sa korona virusom.\nU državi Oregon novi potvrđeni slučajevi korona virusa dostigli su rekordno visoke brojeve treći uzastopni dan u nedelju.\nZdravstvena uprava Oregona prijavila je 1.517 novoinficiranih u nedelju, čime je ukupan broj zaraženih dostigao 65.170. U toj američkoj državi umrlo je ukupno 820 ljud.\nDirektor državne Uprave za zdravstvo pozvao je stanovnike da otkažu planove za proslavu Dana zahvalnosti unutra ako uključuju velike grupe porodice i prijatelja.\nDan zahvalnosti koji je u četvrtak u SAD i obuhvata dugi vikend je praznik kada se obično okupljaju porodice i veliki broj Amerikanaca putuje da bi se našlo sa svojim bližnjim.\nMilioni Amerikanaca kupilo je karte da odlete negde za Dan zahvalnosti pre nego što je vodeća zdravstvena agencija u zemlji zamolila da ne putuju za praznik.\nU mnogim slučajevima medjutim, uprkos pozivu, aerodromi i avioni su puni iako su relativno blagi propisi za otkazivanje letova koje aviokompanije imaju od kada se pojavila pandemija korona virusa ranije ove godine.\nPrema američkoj Upravi za bezbednost saobraćaja više od dva miliona ljudi prošlo je kroz američke aerodrome u petak i u subotu. Mada je to daleko manje nego u isto vreme prošle godine, u petak je tek drugi put od sredine marta da je broj ljudi koji je prošao kroz aerodrome prešao jedan milion.\nCentar za kontrolu i prevenciju bolesti naveo je da Amerikanci treba da preskoče putovanja za Dan zahvalnosti i da ne provedu praznik ni sa kim van svog domaćinstva.\nhospitalizovani, Korona virus, VašingtonSijetl\n23. novembra 2020. u 09.05\nU državi Vašington ogroman broj Trampovoh glasača koji spremsju nemire na poziv Trampa.Tamo su i pro fašističke grupe koje ppdržavaju Tramla -izvor Al jazzera.Tramp je na svim mitinzima kao i njegove pristalice skidao masku.


Partizanovo (ne)suđeno pojačanje napravilo sjajan spoj - Holivud i Barsa! - Sportske.net\nPartizanovo (ne)suđeno pojačanje napravilo sjajan spoj - Holivud i Barsa!\nOčigledno, ne bi mu ni trebalo postavljati pitanje gde bi želeo da nastavi karijeru posle Partizana, ako uopšte dođe u Humsku...\nZimski transfer, velika zarada ili - novi kapiten Partizana?Neočekivani problemi na današnjem Partizanovom treninguPartizan za Bošnjaka nije dobio ništa, ali postoji "caka"Talentovani defanzivac napustio Partizan, ostaje u Superligi!Marković progovorio, evo šta misli o odlasku iz Partizana!\nDo pre samo nekoliko dana izgledalo je da će ofanzivni vezista norveškog Stromsgodseta Tokmak Nguen postati novi fudbaler Partizana, pogotovo posle njegovog dolaska u Beograd i upoznavanja sa klubom iz Humske.\nMeđutim, u međuvremenu su se pojavili novi zainteresovani klubovi, pa u upravi Stromsgodseta ne samo da ne žele da spuste željeno obeštećenje od 400.000 evra, već su navodno čak dodatno i podigli sumu. Podsetimo, Partizan je nudio 150.000 evra i procente i za sada nije uspeo da ostvari svoju nameru.\nIpak, Nguenu ugovor ističe na leto, pa ako ove zime ne prihvati nijednu drugu ponudu, možda ga u junu ipak vidimo u Humskoj, u crno-belom dresu, kada pomenuta prepreka neće postojati.\nA dok čekamo rasplet ove priče, njegov Instagram profil nam govori da je popularni ''Toki'' veliki navijač Barselone, ne sumnjamo da mu je san da jednog dana zaigra na ''Kamp Nou''.\nKao što vidite, u Barsinoj trenerci se pojavio i u - Holivudu.


Crkva u Mostaru promoviše program zapošljavanja mladih: Borba protiv letargije - Klix.ba\nProgram "YourJob" Crkva u Mostaru promoviše program zapošljavanja mladih: Borba protiv letargije\n13.2.2020. u 11:06\nMostar posao zaposlenost\n1/9 Don Mladen Šutalo (Foto: G. Š./Klix.ba)\n3/9 Anita Kožul (Foto: G. Š./Klix.ba)\nU župi Svetog Ivana Apostola i Evanđeliste u Mostaru sinoć je predstavljen program ''YourJob'' kojem je cilj veća zaposlenost mladih u BiH i zaustavljanje odlazaka iz BiH.\nProgram ''YourJob'' ima za cilj osigurati mladima od 15 do 30 godina pristup profesionalnoj orijentaciji, prvom radnom iskustvu, kao i mogućnosti za pokretanje vlastitog preduzeća.\nLokalna savjetnica za zaposlenje mladih u projektu ''YourJob'' Anita Kožul ističe kako je ovaj projekt nastao iz potrebe da se smanji nezaposlenost mladih i spriječe masovni odlasci iz zemlje.\n"Ovaj projekt počeo je u aprilu prošle godine u Caritasu BiH i provodi se na području Banje Luke, Mostara i Čapljine, a finansirala ga je Austrijska razvojna agencija i Caritas Austrije, a na područje grada Mostara pristigla je dodatna finansijska podrška iz Lihtenštajna", pojasnila je Kožul za Klix.ba.\nU sklopu projekta, kako ističe, nude se razne aktivnosti podrške mladima kako bi jačali svoje vještine i kako bi se što bolje snašli na tržištu rada te prezentirali i na koncu dobili zaposlenje.\n"Otvorili smo savjetovališta u Mostaru i Banjoj Luci, a uskoro je najavljeno otvaranje i u Čapljini. Kroz ta savjetovališta u razgovoru sa korisnicima određujemo daljnje aktivnosti ovisne o potrebi korisnika. Tako imamo pripravničke programe gdje poslodavcima nudimo šestomjesečno sufinansiranje zaposlenja mlade osobe. Također organiziramo razne treninge obuke za jačanje vještina mladih, nudimo prekvalifikacije u doškolovanju u smislu da javno priznatim školama uplaćujemo sredstva za doškolovanje korisnika koji nisu bili u mogućnosti da završe, obrazovanje i li su završili stručnu spremu s kojom ne mogu pronaći posao i žele se prekvalificirati", pojasnila je Kožul. Ističe da imaju široku mogućnost sudjelovanja za mlade od 15 do 30 godina.


Novi Sad, 21. maj 2019.\nOdržana druga nacionalna radionica za jačanje institucionalnih kapaciteta u okviru projekta ATTRACTIVE DANUBE\nInstitut za arhitekturu i urbanizam Srbije (IAUS) je zajedno sa JP „Zavod za urbanizam Vojvodine“ organizovao Drugu nacionalnu radionicu za jačanje institucionalnih kapaciteta u okviru projekta ATTRACTIVE DANUBE. Radionica je održana 21. maja 2019. godine u Novom Sadu, u sali za sastanke JP Zavoda za urbanizam Vojvodine. Prisustvovalo je 17 učesnika iz 6 institucija (predstavnika AP Vojvodine – administrativne uprave, javnog sektora i regionalnih organizacija).\nTokom prvog dela Radionice, učesnici su informisani putem prezentacija o ostvarenim rezultatima Projekta, konceptu „evidence based” planiranja koji im je predstavljen, i o pregledu izabranih indikatora teritorijalne atraktivnosti i drugim nacionalnim platformama za praćenje teritorijalne atraktivnosti (TAMP). Nakon uvodnih prezentacija usledilo je predstavljanje Programa implementacije Regionalnog prostornog plana AP Vojvodine i sistema indikatora za monitoring teritorijalnog razvoja AP Vojvodine. Ove prezentacije su održale mr Dragana Dunčić i Olivera Njegomir iz JP „Zavod za urbanizam Vojvodine“.\nNa kraju prvog dela Radionice, predstavnicima stejkholdera je prezentovana skica Memoranduma o saradnji – pismo podrške za TAMP. U okviru drugog dela Radionice, diskusijom su moderirali predstavnici IAUS-a – dr Nikola Krunić i MA Aleksandra Gajić, vezano za sledeće teme: upotrebljivost TAMP platforme, indikatori nacionalne teritorijalne atraktivnosti i mogućnosti za njihovu integraciju u politike teritorijalnog razvoja.


U Francuskoj se danas održava drugi krug parlamentarnih izbora na kojima je favorit Socijalistička partija predsednika Fransoa Olanda.\nIstraživanja uglavnom pokazuju da će u parlamentu, koji ima 577 poslanika, prvi put posle deset godina većinu imati socijalisti.\nOlandova stranka će u najgorem slučaju podršku morati da potraži od zelenih, a ne i od radikalne levičarske partije Levi front, čiji se stavovi o Evropi i ekonomiji drastično razlikuju od stavova socijalista.\nOd stranaka desnice očekuje se da će najveći broj poslanika osvojiti stranka bivšeg predsednika Nikole Sarkozija Unija za narodni pokret, a njen glavni rival je ekstremni Nacionalni front Marin Le Pen, čija popularnost raste.\nU prvom krugu izbora pre nedelju dana izabrano je 36 poslanika koji su u svojoj izbornoj jedinici osvojili više od 50 odsto glasova. U drugi krug izbora ušli su svi kandidati koji su osvojili najmanje 12,5 odsto glasova od ukupnog broja upisanih glasača u svojoj izbornoj jedinici.\nBiračka mesta otvaraju se u osam, a zatvaraju u 20 časova, kada će biti saopšteni i prvi rezultati glasanja.


MIRNA NOĆ U BEOGRADU, dve saobraćajne nesreće sa lakše povređenim - Informer\nDve osobe su zadobile lakše povrede u dve saobraćajne nesreće su sinoć i noćas u Beogradu, navode u Hitnoj pomoći\nPrva se dogodila oko 22 časa, u Venizelosovoj ulici, u kojoj je povredjena 25-godišnja žena.\nU drugoj saobraćajnoj nesreći, oko 3.45 sati, na Zelenom vencu, povredjen je muškarac (31).\nObe osobe su zbrinute u Urgentnom centru.\nEkipe Hitne pomoći su zabeležile 96 intervencija, od toga 17 na javnim mestima.\nZa pomoć su se najviše javljali hronični bolesnici.\nNoć u Beogradu hitna pomoć Saobraćajna nesreća povređeni


Kako bi pokušao da sredi stvar, Urban je pregledao 131 istraživanje o izumiranju i pomoću kompjuterskog modela i drugih statističkih tehnika ubacio je njihove podatke u jednu svetsku procenu.\n"To je kao da pitate 131 stručnjaka u svojoj oblasti: 'Koja je vaša najbolja procena onoga što će se desiti?'. To je veoma značajno", kaže Hil Ris Lembers. Urban je otkrio da se stope izumiranja ubrzavaju kako ljudi brže dozvoljavaju temperaturi da raste.\nPrimera radi, ograničavanje klimatskih promena na povećanje temperature od dva stepena Celzijusa - što je cilj za koji su se obavezali da će pokušati da ga ostvare mnogi svetski lideri - ipak bi dupliralo rizike svetskog izumiranja. Danas, skoro 2,8 odsto vrsta širom planete suočava se sa rizikom od izumiranja; povećanje od dva stepena povećava taj rizik na 5,2 odsto.\nMeđutim, ukoliko se prosečna svetska temperatura popne na 4,3 stepena Celzujsa - što se može desiti prema trenutnim odnosima bez dramatičnog smanjivanja emisije fosilnih goriva - stopa izumiranja mogla bi da se popne na 16 odsto, što je jedna od šest vrsta - koje naseljavaju manja područja.\nEU podbacila na testu kredibilnosti oko klimatskih i energetskih ambicija\nZato klimatske promene već utiču na smanjivanje broja životinja u Južnoj Americi i na Novom Zelandu. U Australiji te promene predstavljaju rizik za preživljavanje svega, od kengura preko guštera i papagaja.\nUrban naglašava da njegovo novo istraživanje ima svoja ograničenja. Veoma je malo dostupnih podataka o izumiranjima širom Azije. Globalna stopa izumiranja takođe ne uzima u obzir to kako klimatske promene utiču na odnos predator-plen ili koliko brzo ili sporo biljke i životinje mogu da se presele na neko novo stanište.\n"Ono što mogu da kažem je da je ovo najbolja informacija koju sada imamo", navodi Urban.\nNeverovatan odbrambeni mehanizam: Ovaj gušter "šprica" krv iz očiju kada...


Američka firma Immersion pronašla je način kako da tehnologiju koja se već upotrebljava na džojsticima primeni i u proizvodnji mobilnih telefona. Umesto da telefon vibrira na samo jedan način, mobilni telefoni budućnosti mogli bi imati čitavu skalu vibracija, uključujući i različite „polifone“ kombinacije. Prototip mobilnog telefona u koji je ugrađena takva tehnologija (na slici) predstavljen je nedavno na Sajmu potrošačke elektronike u Las Vegasu, gde su prisutni mogli da osete različite vrste vibracija i način njihove upotrebe.\nKod video-igara omogućeno je da različite događaje prate različite vibracije ili kombinacije nekoliko vrsta vibracija u isto vreme. Kod trkačkih igara mogu se osetiti različite vibracije koje se vezuju za određene događaje – igrač oseća vibracije motora, kao i vibracije kada se, na primer, menja guma. U „pucačkim“ igrama različite senzacije prate događaje poput pucanja ili punjenja oružja.\nPored primene u video-igrama, firma Immersion pokazala je mogućnosti vibracija u oblasti komunikacije. Različite vibracije mogu da se vežu uz različite osobe iz imenika, te tako mogu da zamene melodije koje na sličan način koriste vlasnici mobilnih telefona. Željene vrste vibracija mogle bi da se šalju i uz tekstualne poruke, koje bi na taj način bile „obojene“ određenom emocijom, kao što se poruke elektronske pošte obogaćuju „smajlijima“ i drugim znacima. Cena telefona sa takvim mogućnostima bila bi, ističe firma, samo za jedan dolar viša.


Podela bodova za kraj jesenjeg dela (VIDEO) – ZoomUe\nby Zoran Đurović · 7 децембра, 2019\nZLATIBOR – U 23. kolu prve lige Srbije, fudbaleri Zlatibora odigrali nerešeno 0:0 sa ekipom Radničkog 1923.\nEkipa Zlatibora na kraju jesenje polusezone zauzima četvrto mesto na tabeli sa 37 bodova, zadržala je status najbolje odbrane u ligi.\nPodela bodova za kraj jesenje polusezone\nZlatibor na ovom meču nije nastupio u uobičajenim belim dresovima, već u crno – žutoj kombinaciji, primerenijoj za uslove na terenu. Iako je protekle sedmice na planini bio sneg, organizatori meča uspeli su da obezbede zadovoljavajuće uslove na terenu Sportskog centra Čajetina.\nNastavak akmičenja u Prvoj ligi Srbije je u februaru.\nTags: FK Radnički KragujevacFK Zlatibor ČajetinaPrva liga Srbije\nNext story “Dečiji vrtić” razbio Novi Pazar (VIDEO)\nPrevious story MOSI u Užicu 2022. godine (VIDEO)


Turska pozvala premijera Italije da povuče neprimerene izjave o predsedniku Erdoganu | TRT Srpski\nTurska pozvala premi...\nTurska pozvala premijera Italije da povuče neprimerene izjave o predsedniku Erdoganu\nTurski ministar spoljnjih poslova najoštrije je osudio neprihvatljive i drske primedbe italijanskog premijera\nMinistarstvo spoljnjih poslova Turske pozvalo je u četvrtak italijanskog ambasadora Massima Giania na razgovor kako bi osudilo izjave premijera Italije Maria Draghia o turskom predsedniku Recepu Tayyipu Erdoganu.\nItalijanski premijer Mario Draghi na konferenciji za novinare ranije u četvrtak iznio je neprimerene kvalifikacije usmerene na turskog predsednika Erdogana, na šta je reagovalo Ministarstvo spoljnjih poslova Turske.\nDraghi je na konferenciji za novinare komentarisao događaj u vezi s protokolom sastanka čelnika Evropske unije s Erdoganom u Ankari, iako je ranije saopšteno da je protokol urađen u saradnji s predstavnicima Delegacije EU u Turskoj.\nTurski ministar spoljnjih poslova Mevlut Čavušoglu oštro je osudio izjavu italijanskog premijera.\n"Oštro osuđujemo neprihvatljive primedbe imenovanog italijanskog premijera upućene našem izabranom predsedniku, povucite drske primedbe", objavio je on na Twitteru.\nU nekim je krugovima bilo kritika zbog rasporeda sedenja na sastanku u utorak, gde su turski predsednik i šef Saveta Evrope Charles Michel seli na stolice, dok je von der Leyen u početku ostala stajati.\nTada joj je ponuđeno mesto na kauču, a Čavušoglu je seo na drugi kauč nasuprot nje.\nU razgovoru s novinarima rano u četvrtak, Čavušoglu je rekao da je Turska zadovoljila sve protokolarne zahteve upućene od strane EU-a.\nTursko Ministarstvo spoljnjih poslova je uputilo zahtev premijeru Italije da povuče drske i ružne izjave u vezi s predsednikom Turske Erdoganom.\nTagovi: #Italija , #Recep Tayyip Erdogan , #EU , #Redžep Tajip Erdogan , #Čavušoglu


Albanija pere Žutu kuću: Osporava zločine koje je otkrio Dik Marti\nAlbanija je formirala Specijalnu komisiju koja treba da ispita izveštaj Dika Martija sa ciljem da ga ospori, odnosno, da se Tirana opere od saradnje sa OVK, ocenjuje Milovan Drecun, predsednik Odbora za Kosovo i Metohiju koji nije iznenađen potezom… »\nTom Gaši: Tačija u zatvor oterao Viljamson, a ne Dik Marti\nAdvokat Tom Gaši izjavio je da je bivšeg predsednika privremenih prištinskih institucija Hašima Tačija i druge u zatvor poslao izveštaj bivšeg tužioca na Kosovu Klinta Vilijamsona i ponudio nagradu od 10.000 evra za svakog poslanika koji mu donese… »\nOD dva različita mišljenja uvek pobeđuje bučnije. Ova misao Čarlsa Darvina, u poslednje dve decenije, potvrđivala se u slučaju potiskivanja zločina donedavnog predsednika lažne države Hašima Tačija i njegove eskadrile u terorističkoj… »\nRusija o suđenju Tačiju: Neka Zapad vidi koga je podržavao\nRusko Ministarstvo spoljnih poslova saopštilo je danas, komentarišući rad Specijalnog suda u Hagu za zločine tzv. OVK, da svi koji su optuženi za teške zločine moraju da se suoče sa zakonom i "zasluženom kaznom", ocenivši da je Zapad sada shvata… »\nMOSKVA - Rusko Ministarstvo spoljnih poslova saopštilo je danas, komentarišući rad Specijalnog suda u Hagu za zločine tzv. OVK, da svi koji su optuženi za teške zločine moraju da se suoče sa zakonom i "zasluženom kaznom", ocenivši da je Zapad… »\n"Zapad sada shvatio kome je NATO pomagao": Rusko Ministarstvo o liderima OVK: Svi optuženi moraju da budu kažnjeni, ovde ne…\nRusko Ministarstvo spoljnih poslova saopštilo je danas, komentarišući rad Specijalnog suda u Hagu za zločine tzv. OVK, da svi koji su optuženi za teške zločine moraju da se suoče sa zakonom i "zasluženom kaznom", ocenivši da je Zapad sada… »\nMOSKVA – Rusko Ministarstvo spoljnih poslova saopštilo je danas, komentarišući rad Specijalnog suda u Hagu za zločine tzv. OVK, da svi koji su optuženi za teške zločine moraju da se suoče sa zakonom i „zasluženom kaznom”, ocenivši da Zapad… »\nSamo vas gledamo: Rusija od Haga traži zaslužene kazne za Tačija i njegove koljače\nMoskva obraća pažnju na aktivnosti suda u vezi sa istragom o krivičnim optužbama protiv bivših lidera terorističke OVK. Rusko Ministarstvo spoljnih poslova saopštilo je danas, komentarišući rad Specijalnog suda u Hagu za zločine terorističke… »\nMoskva se poziva na Dika Martija: Zakon i zaslužena kazna\nMoskva -- Rusko Ministarstvo spoljnih poslova saopštilo je da svi koji su optuženi za teške zločine moraju da se suoče sa zakonom i "zasluženom kaznom". Takvo saopštenje stiglo je danas kao komentar na rad Specijalnog suda u Hagu za zločine tzv… »\nMOSKVA: Rusko Ministarstvo spoljnih poslova saopštilo je danas, komentarišući rad Specijalnog suda u Hagu za zločine tzv. OVK, da svi koji su optuženi za teške zločine moraju da se suoče sa zakonom i "zasluženom kaznom", ocenivši da je Zapad… »\nRTV pre 3 satajoš 5 povezanih


- Posebno u uslovima pandemije COVID-19, Institut je zdravstveni servis koji je orijentisan na promociju zdravstveno poželjnog ponašanja koje može da očuva zdravlje nacije. Prepoznajući javnozdravstvene potrebe stanovništva, Institut na najoptimalniji način odgovara na njih i time sprovodi svoju primarnu funkciju. Ovakva puna posvećenost i angažovanost svih resursa Instituta u pandemiji, privukla je pažnju društveno-odgovornih kompanija koje žele da doprinesu i poboljšaju uslove ambijenta u kojem se pružaju naše preventivne i dijagnostičke usluge. Ovakav vid podrške je izuzetno pozitivan jer je njen cilj stvaranje komfornijih uslova za boravak korisnika usluga tokom epidemije - poručila je direktorka Batuta Verica Jovanović.\n- Važno je da se i dalje pridržavamo svih mera protiv širenja virusa, da nosimo maske, držimo distancu. Ali, najvažnije je da što više podižemo svest o značaju vakcinacije, što smo radili kroz niz naših akcija. Uvek se trudimo da budemo podrška našim zdravstvenim radnicima i da brzo reagujemo kad god je potrebna pomoć. Verujemo da će ova donacija omogućiti još bolje uslove u Batutu - istakao je Borjan Popović, direktor korporativnih komunikacija u Mozzartu.


Ministarstvo građevinarstva odbilo da da dozvolu za kulu u Beogradu na vodi - BGnekretnine blog\nMinistarstvo građevinarstva odbilo da da dozvolu za kulu u Beogradu na vodi\ngrađevinska dozvola, Kula Beograd, Ministarstvo građevinarstva, Zakon o planiranju i izgradnji\nBeograd, Novosti 020 Sep 2016\nMinistarstvo građevinarstva, saobraćaja i infrastrukture odbilo je da da dozvolu za izgradnju Kule Beograd u okviru projekta Beograd na vodi.\nTo ministarstvo donelo je zaključak kojim se odbacuje zahtev Beograda na vodi za izdavanje građevinske dozvole za izgradnju šipova za Kulu Beograd, faza 1, etapa 1, zbog formalnih nedostataka, navodi se u obrazloženju objavljenom na sajtu Ministarstva.\nKako su naveli iz Ministarstva, osnovni razlog za odbacivanje je bio taj što je investitor zahtev podneo u papirnoj umesto u elektronskoj formi, kao i drugi tehnički razlozi - podsećaju da je potrebno dostaviti izveštaj revizione komisije za obe faze izgradnje, ugovore o izgradnji nedostajuće infrastrukture sa odgovarajućim imaocima javnih ovlašćenja.\nIzvod iz projekta za građevinsku dozvolu nije izgrađen u skladu sa Pravilnikom o sadržini, načinu i postupku izrade i načinu vršenja kontrole tehničke dokumentacije prema klasi i nameni objaekta, navedeno je.\nU skladu sa Zakonom o planiranju i izgradnji i Pravilnikom o objedinjenoj proceduri, investitor je imao rok od 30 dana za usaglašavanje, ali je proverom u evidenciji utvrđeno da je rok protekao, a da investitor nije podneo novi zahtev, kazali su u Ministarstvu i naveli da postupaju prema svim podnosiocima na isti način, a da je uslov za dobijanje građevinske dozvole ispunjenje svih uslova predviđenih zakonom.


Alen Šeranić 60.000 doza ruske vakcine\n1. December, 08:19\nŠeranić: Do kraja sedmice stiže 60.000 ruskih vakcina 0 Podijeli Podijeli na facebook Podijeli na twitter Podijeli na viber Pošalji na mail\n31.03.2021. / 15:52\nMinistar zdravlja i socijalne zaštite Republike Srpske Alen Šeranić očekuje da će u Srpsku do kraja sedmice stići još oko 60.000 doza ruske vakcine "sputnjik ve".\n"Očekujemo da se to riješi u toku dana ili do kraja sedmice", rekao je Šeranić novinarima u Sarajevu.\nŠeranić je podsjetio da je Srpska za nabavku vakcina preko "Kovaks" mehanizma uplatila 6.930.000 KM, a za nabavku ruske vakcine oko 13.560.000 KM.\n"To je cijena sa PDV-om, a sada nakon odluke Savjeta ministara postoji mogućnost da povratimo PDV i carinu i to ćemo učiniti", rekao je Šeranić.\nOn je pojasnio da su vakcine iz "Kovaks" mehanizma plaćene po cijeni od 10,55 dolara, kako je bilo i navedeno u ugovoru, te da je plaćna vakcinacija 200.000 stanovnika.\n"Ista stvar je i sa ruskom vakcinom. Radi se o 400.000 doza za 200.000 stanovnika", pojasnio je Šeranić.


Istraživanje: Srbi i Albanci – ne vole se, a ne poznaju se | TV KANAL 9 NOVI SAD\nNaslovna VESTI Istraživanje: Srbi i Albanci – ne vole se, a ne poznaju se\nOvo istraživanje agencija Faktor plus uradila je, inače, za potrebe Novinske agencije Tanjug, a povodom šireg projekta, “Srbi i Albanci – kojim putem dalje”, koji Tanjug realizuje u saradnji sa albanskom novinskom agencijom ATA i uz podršku Ambasade Kraljevine Norveške.\nRezultati istraživanja o odnosu Srba i Albanaca, koje je pokazalo da dve trećine Srba ima negativan stav prema Albancima, kao i dve trećine Albanaca prema Srbima, za direktora Centra za globalizaciju Dejana Miletića su realna slika slika odnosa javnog mnjenja u dve zemlje prema drugoj strani.\nOn ukazuje da treba učiniti mnogo da se poverenje vrati, što se, kaže, postiže samo kroz saradnju.\nPublicista i politički analitičar iz Tirane Ben Andoni smatra da je u ovom trenutku teško da se govori o normalizaciji odnosa između Srba i Albanaca sa Kosova i Metohije, jer i jedni i drugi krivca traže u drugoj strani.\nAndoni je, posle predstavljanja ankete, rekao da sada nedostaje iskren odnos i da je to jedna od najvećih prepreka za njihovo poboljšanje. (Tanjug)\nPrethodni tekstRaspored sahrana za četvrtak, 27. septembar\nSledeći tekstI Karadžić traži izuzeće Merona iz svog žalbenog veća


Potpredsjednik NSRS Milan Petković: Digla se nepotrebna hajka zbog ikone, pokušava se nanijeti šteta Republici Srpskoj\nPetković je za Televiziju “Hepi” rekao da je u BiH sve “slučaj”, pa tako i jedan poklon i nešto što je trebalo da bude dobra poruka.\nPotpredsjednik Narodne skupštine Republike Srpske Milan Petković ocijenio je da se bespotrebno digla velika hajka u vezi sa ikonom koju je srpski član Predsjedništva BiH Milorad Dodik poklonio šefu ruske diplmatije Sergeju Lavrovu.\nKako je naveo, očito jer je nekima odgovaralo i željeli su da nanesu štetu Republici Srpskoj, ali i dobrim odnosima koje Srpska ima sa Rusijom.\nPetković je ocijenio da su pojedinci u BiH jedva dočekali da prave hajku, pa su članovi Predsjedništva Željko Komšić i Šefik Džaferović pokušali da naprave i “slučaj”, a sami su odbili da se sretnu sa Lavrovom.\n– Oni su odbili sastanak sa Lavrovom, pravdajući to da se ne poštuje BiH, a situaciju u vezi sa okonom željeli su da prikažu kako Srbi i Rusi čine neke nezakonite radnje, kako se poklanja neka ukradena ikona i slično – istakao je Petković.\nOn je rekao da je objavljeno saopštenje iz kabineta srpskog člana Predsjedništva u kojem je navedeno da je riječ o ikoni koja je u posjedu jedne porodice već nekoliko godina, a u Srpskoj se nalazi duži niz godina.\nPetković je napomenuo da je Lavrov svjetski diplomata, te da je sigurno da Dodik nije naivan da poklanja nešto što je nezakonito i dovodi u pitanje svoj integritet i da se i on i Srpska pominju u negativnom kontekstu.\n– Ubijeđen sam da će se Milorad Dodik dokazati da nije riječ ni o kakvoj krađi ili vrijednoj umjetnini, nego o jednom ličnom poklonu Lavrovu koji nema nikakvu veliku vrijednost i da ćemo brzo okončati ovaj slučaj – rekao je Petković.\nOn je za Televiziju “Hepi” rekao da je u BiH sve “slučaj”, pa tako i jedan poklon i nešto što je trebalo da bude dobra poruka.\nPetković je naveo da se sve diže i na međunarodni nivo iz prostog razloga jer postoji sukob između Ukrajine i Rusije, a tu je uvijek i taj “sukob koji tinja” u BiH među konstitutivnim narodima, pa se sada i od poklona pokušao napraviti diplomatski skandal.\nOn je rekao da je uvjeren da će predsjedavajući i srpski član Predsjedništva, nakon što izađe iz bolnice gdje se liječi od virusa korona, sigurno dati dodatno saopštenje o tome od koga je dobio ikonu koja je poklonjena ruskom šefu diplomatije.\nPetković je rekao da je Dodik na bolničkom liječenju, da je njegovo zdravstveno stanje ozbiljnije, ali stabilno i poželio mu brzo ozdravljenje i da se što prije vrati svojim dužnostima.


Rusija objasnila zašto su Zapadu potrebni „Beli šlemovi” u Siriji - 26.02.2020, Sputnik Srbija\nRusija objasnila zašto su Zapadu potrebni „Beli šlemovi” u Siriji\nZapadne specijalne službe finansiraju organizaciju „Beli šlemovi” u cilju informativne kampanje protiv sirijskog naroda, izjavio je šef ruske Spoljnoobaveštajne... 26.02.2020, Sputnik Srbija\nsvet, vesti, sergej nariškin\n© AP Photo / Syrian Civil Defense White HelmetsBeli šlemovi u Siriji\nZapadne specijalne službe finansiraju organizaciju „Beli šlemovi” u cilju informativne kampanje protiv sirijskog naroda, izjavio je šef ruske Spoljnoobaveštajne službe Sergej Nariškin.\nRuski zvaničnik je ovim rečima prokomentarisao aktivnost „Belih šlemova” na otvaranju izložbe u Moskvi na kojoj je predstavljen materijal koji razotkriva delovanje ove organizacije u Siriji.\n„Organizaciju „Beli šlemovi” finansiraju prekookeanske i britanske obaveštajne službe. Ona izvršava njihove zadatke u okviru informativnog rata, koji vode protiv sirijskih građana, kao i protiv Sirijske Arapske Republike”, istakao je šef ruske službe.\nNariškin je podsetio da je jedna od fabrikovanih neistina „Belih šlemova” da je u sirijskoj Dumi navodno korišćeno hemijsko oružje.\nSedmog aprila 2018. godine aktivisti ove organizacije su objavili video o stradanju civila. Za korišćenje bojnih otrova Zapad je tada optužio vladine snage i izvršio masovne vazdušne napade na sirijsku teritoriju.\nPrethodno su ruski vojni zvaničnici saopštili da ni eksperti ni lokalno stanovništvo nisu primetili upotrebu hemijskog oružja. Krajem aprila 2018. godine, Moskva je iznela dokaze da je hemijski napad bio insceniran.


“Naša opština Žabalj” pristupila SNS-u | TV KANAL 9 NOVI SAD\nNaslovna EMISIJE “Naša opština Žabalj” pristupila SNS-u\nSrpska napredna stranka u današnje vreme jedino ceni rezultat, a Grupa građana “Naša opština Žabalj” predvođena predsednikom Čedomirom Božićem na lokalnim izborima u ovoj opštini ostvarila je odličan rezultat osvojivši 24 odsto glasova, rekao je potpredsednik Izvršnog odbora SNS-a Damir Zobenica, koji je dodao da je veoma zadovoljan što je upravo ova grupa građana kolektivno prešla u SNS.\n“Izuzetno nam je zadovoljstvo što imamo jednu grupu građana koja je pokazala da svojim radom, da svojim imenom i odnosom prema građanima može da ostvari ovakav rezultat kakav je ostvarila. S tim u vezi, one najbolje opštine i one ljude sa lokala čije su kvalitete građani prepoznali, mi sa zadovoljstvom prihvatamo”, rekao je Zobenica.\nPredsednik grupe građana “Naša opština Žabalj” rekao je da je potpuno logično da ova grupa građana kolektivno pređe u SNS jer joj je i na minulim pokrajinskim i republičkim izborima pružila podršku.\n“S obzirom na to da je SNS vršilac vlasti i na republičkom i na pokrajinskom nivou, bitno je za građane Žablja da SNS bude na vlasti i u našoj opštini. Naravno, sve ekonomske reforme koje se sprovode u našoj zemlji, profesionalizacija javnog sektora, borba protiv korupcije, ulaganje u mlade, sve su to bitne teme koje se tiču naše opštine jer smatramo da će na taj način uticati na povećanje životnog standarda naših građana i razvoj naše opštine”, kazao je Čedomir Božić, predsednik Grupe građana “Naša opština Žabalj”.\nNa pitanje novinara da prokomentariše dešavanja u pokrajinskom javnom servisu, potpredsednik Izvršnog odbora SNS-a rekao je da nema šta da doda onom što su o toj temi već izjavili predsednik SNS Aleksandar Vučić i novopostavljeni vršilac dužnosti urednika prvog programa te televizije Nada Kalkan, koji su rekli da je “logično da svaki urednik bira tim sa kojim će raditi”.\n“Međutim, ono što je interesantno, niko ne govori da ljudi koji su sad dobili šansu da možda poboljšaju rad RTV-a su upravo ljudi iz kuće, ljudi koji su godinama na RTV-u, ljudi koji su godinama uređivali i koji su na pozicijama opet danas. Nikad niko od sedme sile nije postavio pitanje zbog čega za ogromne honorare dolaze ljudi sa B92, na primer”, naveo je Zobenica.\nOn je dodao i da niko nije postavio pitanje kako je prethodno rukovodstvo smenjeno i da se u javnosti nije pokretalo pitanje o tome da su bivši urednici koji su dovođeni sa strane po, kako je rekao, “diktatu Demokratske stranke, imali ogromne honorare koji su bili zaštićeni i u koje se nije dozvoljavao uvid”.\nNa pitanje o pregovorima sa drugim strankama o formiranju vlasti, Zobenica je izjavio da su Demokratska stranka i pokret “Dosta je bilo” jedine stranke sa kojima SNS neće pregovarati ni oko čega. Kako je rekao, osim sa Savezom vojvođanskih Mađara, još nije razgovarano ni sa jednom drugom strankom, ali je naglasio da će, kao što je i najavljeno, koalicija u Vojvodini biti veoma široka.\nPrethodni tekstCrveni krst – pomoć migrantima\nSledeći tekstRiba još uvek u mrestu


f Aflatoksin u stočnoj hrani - Arhus Centar Subotica\nAflatoksin u stočnoj hrani\nI ove godine stočna hrana sadržaće aflatoksin, jer je on sastavni deo našeg podneblja, ali će njegova koncentracija biti veoma mala zbog povoljnih uslova za žitarice, navode u Udruženju proizvođača stočne hrane Srbije. Isto tako povoljan prinos žitarica uticaće na jeftiniju cenu stočne hrane, koja je već počela da opada, ali takvo stanje ne znači i manju cenu otkupa stoke, niti jeftinije meso. Šta više uzgajivačima stoke bi cena jeftinijeg mesa ponovo išla na štetu kao prethodnih 6 meseci.\nRekordan prinosa žitarica, čija je cena drastično smanjena u odnosu na prošlu, dovela je smanjenja cena stočne hrane. Stočari navode da su u prethodnih 6 meseci imali nerentabilnu proizvodnju uzgoja svinja i taman kada su pomisli da će nakon pada cena žitarica imati rentabilnu proizvodnju, cena žive vage je počela da opada.\nCene gotovih proizvoda smanjuju se na svake dve nedelje, zbog duplog prinosa žitarica u odnosu na prošlu godinu. Ovakva tendencija očekuje se do septembra kada bi cene trebalo da se vrate na nivo od proleća prošle godine, nakon čega su cene porasle do neviđenih razmera, navode u Udruženju proizvođača stočne hrane u Srbiji.\nOno što je od nedavno u javnosti veoma aktuelno jeste prirodni mikotoksin aflatoksin, koji je po rečima članova Udruženja sastavni deo našeg podneblja koji će uvek biti prisutan, samo je razlika u kojim koncentracijama. S obzirom da se aflatoskin razvija u peridou suše, ovogodišnji prinosi ne bi trebalo da sadrže visoke koncentracije ovog prirodnog mikotoksina.


Monografija "UrbanLAB: Beograd 2020 – Evropska prestonica kulture" - Dan u Beogradu\nNaslovna » BG svaštara » Beograd 2020 » Monografija „UrbanLAB: Beograd 2020 – Evropska prestonica kulture“\nNeko drugi 18. juli 2012. Beograd 2020 Postavite komentar\nU Starom dvoru predstavljena je monografija „UrbanLAB: Beograd 2020 – Evropska prestonica kulture“. Publikacija prikazuje rezultate jednogodišnje saradnje Organizacionog odbora za pripremu kandidature Beograda za evropsku prestonicu kulture 2020. godine i studija „UrbanLAB“ Departmana za urbanizam Arhitektonskog fakulteta u Beogradu.\nU okviru monografije predstavljen je specifičan teoretski i metodološki pristup istraživanju u domenu urbanog dizajna i obrađivanju urbanih problema izgrađenog gradskog jezgra, a posebna pažnja posvećena je urbanoj regeneraciji, redizajnu i morfologiji gradskih prostora kako bi se oblikovala budućnost grada. Autorke monografije su profesorke Arhitektonskog fakulteta Aleksandra Đukić i Milena Vukmirović.\n– Publikacija prikazuje nov identitet Beograda, a istovremeno je i riznica novih ideja kako bi on trebalo da izgleda i da se razvija u narednom periodu. Ona će snažno doprineti čitavom procesu pripreme kandidature Beograda za evropsku prestonicu kulture 2020. godine i zauzeće značajno mesto u programskom okviru brojnih aktivnosti koje se sprovode u prethodne tri i po godine – istakao je Aleksandar Peković, predsednik Odbora „Beograd 2020“.\nAleksandra Đukić je podsetila da je studio „UrbanLAB“ formiran 2006. godine, kada je i započeta nastava na Arhitektonskom fakultetu prema novom programu. Delovi monografije odnose se na izborne predmete osnovnih studija arhitekture „Morfologija gradskih poteza“ i „Redizajn otvorenih javnih gradskih prostora“.\n„Urbana laboratorija“ se najčešće bavi užim gradskim jezgrom, a svi projekti su sprovedeni u saradnji sa lokalnim zajednicama, to jest opštinama Stari grad, Savski venac, Palilula i Vračar. Saradnja studija „UrbanLAB“ i Odbora „Beograd 2020“ rezultirala je izložbom studenstkih radova u galeriji „Ozon“ 19. marta i monografijom, koju su zajednički izdali Agencija za evropske integracije i saradnju sa udruženjima i Arhitektonski fakultet u Beogradu.\nKnjiga je organizovana u četiri poglavlja: u prvom je izložena metodologija izrade samih projekata studenata, u drugoj su razmatrani potencijali i mogućnosti urbanog razvoja Beograda, u trećem je dat osvrt na sve dosadašnje evropske prestonice kulture, dok su u četvrtom delu prikazani studentski radovi.\nPredstavljanju monografije „UrbanLAB: Beograd 2020 – Evropska prestonica kulture“ prisustvovao je Danko Runić, direktor Agencije za evropske integracije i saradnju sa udruženjima. (Beoinfo)\nPrethodni Određene cene ulaznica za žensko EP u rukometu\nSledeći Izmene linija javnog prevoza tokom trke u venčanicama


Poljoprivrednici u BiH traže od Saveta ministara da zaštiti domaću proizvodnju - Agro TV\nPočetna Novo Poljoprivrednici u BiH traže od Saveta ministara da zaštiti domaću proizvodnju\nPoljoprivrednici u BiH traže od Saveta ministara da zaštiti domaću proizvodnju\nPredstavnici šest udruženja poljoprivrednika iz cele BiH zatražili su da se u dnevni red naredne sednice Saveta ministara uvrsti tačka o uvođenju mera zaštite domaće proizvodnje.\nPoljoprivrednici u zajedničkom saopštenju ističu da je njihov osnovni zahtev uvođenje prelevmana i carina na uvoz svih poljoprivrednih proizvoda koje ugrožavaju domaću proizvodnju gde postoje tržišni viškovi.\nIz Udruženja poljoprivrednih proizvođača BiH, Saveza udruženja poljoprivrednih proizvođača Republike Srpske, Udruženja poljoprivrednika FBiH, Udruženja uzgajivača svinja Republike Srpske, Seljačkog saveza FBiH i Udruženja poljoprivrednih proizvođača sela Semberije i Majevice ističu da poljoprivrednici iz cele BiH nikada nisu bili jedinstveniji i da neće odustati od zahteva, pa makar bili prinuđeni da, kako su naveli, blokiraju kompletnu zemlju.\n– Zaštitu i podršku trebalo bi da dobiju prvenstveno domaći proizvođači i obični građani, koji svaki dan na sopstvenoj koži osete pad kvaliteta i rast cena prehrambenih proizvoda – navodi se u saopštenju.\nPredstavnici šest udruženja poljoprivrednika iz BiH poručili su da će odluke o eventualnim daljim koracima doneti posle ovonedeljne sednice Saveta ministara.


DOBRODOŠLI U MONTESORI CENTAR ZVONO\nNA PRAVOM STE MESTU ZA MONTESORI\nMontesori centar Zvono osnovan je 2009. godine. Godinama je osnovna aktivnost bila primena Montesori programa za različite uzraste dece (0-3, 3-6, 6-12) edukacija roditelja i stručnjaka za primenu osnovnih Montesori principa. Centar je 2016.godine osnovao Predškolsku ustanovu Montesori zvono, jedinu ustanovu u Srbiji u kojoj se primenjuju Montesori programi u radu sa decom od 10 meseci do polaska u školu.\nVišegodišnje iskustvo u primeni Montesori programa, međunarodne Montesori diplome, profesionalnost, posvećenost i stručnost u radu godinama su osnova za aktivnosti Centra u domenu Montesori pedagogije.\nU toku je reorganizacija Montesori centra Zvono u AMI međunarodni Montesori trening centar sa ciljem da se obezbedi najkvalitetnija Montesori edukacija za vaspitače, medicinske sestre, stručnjake, specijaliste i roditelje u našoj zemlji i regionu.\nOrganizujemo seminare i radionice sa ciljem pružanja osnovnih infomacija o Montesori pedagogiji i programima.\nOrganizujemo međunarodnu edukaciju koja je svetski priznata. Prvi međunarodni AMI Montessori 3 do 6 kurs je uspešno završen, u planu su kursevi za 0 do 3, 3 do 6 i 6 do 12 godina i treninzi.\nOsnovne informacije o Montesori pedagogiji, razvoju do treće godine, Montesori programima do treće godine\nOsnovne informacije o Montesori pedagogiji, razvoju od treće do šeste godine, Montesori programu od treće do šeste godine\nONLINE MEĐUNARODNI MONTESORI 3 DO 6 KURS\nAMI Montesori kurs za asistenta u Dečjoj kući\nMeđunarodni Montesori kursevi\nKursevi za Montesori asistente namenjeni su zaposlenima u predškolskim ustanovama i osnovnim školama, roditeljima, saradnicima i svima zainteresovanim za ozbiljnije upoznavanje Montesori pedagogije za određeni uzrast\nMontesori treninzi su obuka za realizaciju određenog Montesori programa\nNamenjeni su zaposlenima u predškolskim ustanovama i školama i svima zainteresovanim za detaljno upoznavanje sa Montesori programima\nSrpska Montesori asocijacija je predstavnik Međunarodne Montesori asocijacije u Srbiji. Bavi se promovisanjem i popularizacijom Montesori obrazovanja i pravilnog razvoja deteta, objavljivanjem knjiga i savetovanjem i supervizijom ustanova i edukativnih centara.\nSve seminare organizujemo u saradnji sa Srpskom Montesori asocijacijom.


► Đurić: Tači može da sanja da Kosovu pripoji i Tahiti i Jamajku\nDirektor Kancelarije za Kosovo i Metohiju Marko Đurić izjavio je danas da "Autonomna pokrajina Кosovo i opštine Bujanovac, Preševo i Medveđa jesu i biće deo iste države - Republike Srbije", reagujući na izjavu kosovskog predsednika Hašima Tačija koji je rekao da "sanja da opštine Bujanovac, Preševo i Medveđa budu deo Kosova".\nĐurić je rekao da "Hašim Tači može da sanja i o tome kako će samoproglašenom Кosovu pripojiti Tahiti ili Jamajku, ali to se nikada neće dogoditi, kao što se neće ostvariti ni njegovi snovi o Bujanovcu, Preševu i Medveđi", saopšteno je iz Kancelarije za Kosovo.\n"Umesto što sanja velikoalbanske snove, Tači bi trebalo da počne da razmišlja o novom zanimanju, jer vreme velikoalbanskih nacionalnih bardova i ratnih poglavica je nepovratno završeno", kazao je Đurić.\nĐurić je rekao da "Tačiju možemo da obećamo da, kada Кosovo i faktički povrati status kakav ima po Rezoluciji 1244, između pomenutih opština i južne srpske pokrajine neće biti nikakvih administrativnih prelaza, i da će žitelji Кosova za kojima ne postoje poternice Republike Srbije moći slobodno da se kreću po čitavoj teritoriji svoje države Srbije".\nKfor potvrdio zajedničku patrolu sa Vojskom Srbije duž administrativne linije sa Kosovom\nMisija Kfor potvrdila je danas da su njeni pripadnici iz Regionalne komande Istok sproveli "sinhronizovanu patrolu" sa pripadnicima Vojske Srbije (VS) na administrativnoj liniji u blizini...


Obeležavanje 167 godina rada smederevske biblioteke – Semendria\nObeležavanje 167 godina rada smederevske biblioteke\n24. april 2013. KULTURA – U Narodnoj biblioteci u Smederevu danas je svečano obeležen 167. rođendan ove ustanove kulture.\nU okviru programa kojim se obeležava ova godišnjica, juče je obeležen Svetski dan knjige i autorskih prava.\nTom prilikom predstavljen je novi broj časopisa Mons Aureus, a otvorene su i četiri izložbe knjiga „Nemam više vremena”, „Pesnik velike nade i slobode” , „U ovom veku ćeš pobediti” i Izložba knjiga za decu na stranim jezicima.\nDanašnjem svečanom obeležavanju 167. godina postojanja i rada smederevske biblioteke, pored brojnih gostiju, prisustvovali su zamenik gradonačelnika Smedereva Bojan Teofilović i predsednik Skupštine grada Smedereva Branče Stojanović.\nPrisutne je danas pozdravio Dragan Mrdaković direktor Narodne biblioteke u Smederevu, a darodavcima i najaktivnijim čitaocima dodeljene su zahvalnice i nagrade.\nPovodom obeležavanja godišnjice biblioteke u Smederevu održan je i stručni skup bibliotekara Podunavskog okruga na temu „Predavanje o zavičajnim fondovima”.\nNa pozajmnom odeljenju sutra će u 19 časova biti predstavljen dvadeseti broj časopisa „Smederevski magazin”, a u petak, 26. aprila na Dečjem odeljenju biće održana etnološka radionica „Vaskrs, praznik dečje radosti” u kojoj će učestvovati učenici Osnovne škole „Dr Jovan Cvijić”.\n« Suđenje lažnim šefovima Interpola\nPromovisana knjiga aforizama i odigran Nušićev Pokojnik »


Zona "Istok": OFK 019 minimalcem do tri boda - Glas Zaječara\nHome Sport Zona „Istok“: OFK 019 minimalcem do tri boda\nZona „Istok“: OFK 019 minimalcem do tri boda\nU okviru 17. kola Zone „Istok“, za vikend su odigrane sve utakmice. BSK iz Bogovine poražen je u Beloj Palanci, Đerdap samo do boda protiv Senjaka, Hajduk Veljko slavio na gostovanju, Bor deklasirao Slatinu, Knjaz savladao Brodoremont, OFK 019 pobedio ekipu Balkanskog.\nFudbaleri OFK 019 na svo terenu savladali su ekipu Balkanski, minimalnim rezultatom 1:0. Knjaz je sa 2:0 savladao Brodoremont, Bor petardom Slatinu, Hajduk Veljko minimalcem savladao ekipu Tanasko Rajić.\nU ostalim utakmicama postignuti su sledeći rezultati:\nPolom – Lužnica 0:2\nRajko Mitić – BSK 1:0\nĐerdap – Senjak 2:2\nBranik – Jedinstvo 0:3\nEkipe Tanasko Rajić i Hajduk Veljko dele prvo mesto sa istim brojem bodova (39). Treći je Bor sa 37, dok su četvrti fudbaleri Slatine sa 32 boda.\nU narednom kolu OFK 019 ide za Babušnicu, Knjaz u Dimitrovgrad, Bor za Pirot, dok Hajduk Veljko dočekuje Đerdap.\nU ostalim utakmicama parovi su sledeći:\nBrodoremont – Branik\nOFK Slatina – Tanasko Rajić\nSenjak – Rajko Mitić\nBSK – Polom\nPrethodni tekstSrpska liga „Istok“: Timok savladao Trstenik, Kablovi poraženi u Prahovu\nNaredni tekstU Srbiji još 4.634 novoobolela, 28 preminulih


Gašić: ''Prevazići probleme za trijumf nad Megom'' - Sportske.net\nGašić: ''Prevazići probleme za trijumf nad Megom''\nPomoćni trener Partizana Velimir Gašić izrazio je nadu da će njegov tim uz maksimalan pristup uspeti da savlada Mega Vizuru u meču 15. kola ABA lige i nastavi trku za sam vrh tabele.\nPomoćni trener košarkaša Partizana Velimir Gašić rekao je danas da njegova ekipa mora oprezno da uđe u predstojeću utakmici protiv Mega Vizure u Jadranskoj ligi, ali da crno-beli žele da nastave sa pobedama.\n"Očekujem da će igrači uložiti maksimum energije i koncentracije u odbrani i da ćemo popraviti neke loše segmente igre u napadu. Nemamo veliki izbor, s obzirom na pobedu protiv Igokee u prethodnom kolu. Želimo da nastavimo momenat dobrog rezultata i da ga potvrdimo u narednim utakmicama, da nastavimo u ritmu koji se od nas očekuje", rekao je Gašić za klupski sajt.\nKošarkaši Partizana sutra od 18 sati u Smederevu igraju protiv Mega Vizure, poslednju utakmicu 15. kola Jadranske lige.\nCrno-beli su treći na tabeli sa 10 pobeda i četiri poraza, a Mega zauzima 10. mesto sa šest pobeda i osam poraza.\nU prethodnom kolu, šampion regionalne lige je na gostujućem terenu pobedio Igokeu sa 83:80, a Mega je izgubila u Zagrebu od Cedevite sa 73:77.\n"To će biti treća u nizu gostujućih utakmica u ligi, a čeka nas mlad i talentovan tim. U dosadašnjem toku takmičenja i kao novopridošli član regionalne lige, Mega je pokazala kvalitet i da može da bude vrlo konkurentna i protiv ekipa koje su mnogo iskusnije i kvalitetnije, što bi trebalo da bude dovoljno dobra opomena za nas", rekao je Gašić.\n"Utakmica neće biti ni malo laka i jednostavna za nas, pogotovo posle meča sa Real Madridom u Evroligi. Imamo i nekih zdravstvenih problema, ali očekujem da i to prevaziđemo", dodao je on.


Blumberg: Sljedeći sukob NATO i Rusije je na Balkanu? – Bankar.me\nDecember 14, 2018 EVROPA, REGION, SVE VIJESTI Leave a comment\nU opširnoj analizi povodom pokretanja Akcionog plana za članstvo (MAP) BiH u NATO, američka agencija Blumberg upozorava da bi sljedeći sukob NATO sa Rusijom mogao da se vodi na Balkanu, navodeći da se Alijansa nada da će primiti još članica sa Balkana, gdje je “upletena u borbu za uticaj sa Rusijom”.\nU tom kontekstu, Blumberg ukazuje da se većina Srba u BiH, zajedno sa svojim liderom Miloradom Dodikom, oštro protivi članstvu te zemlje u NATO, za razliku od Bošnjaka i Hrvata koji pozdravljaju bliže odnose sa NATO.\nAgencija ističe da je NATO ove godine već jednom potisnuo Rusiju u borbi za uticaj na nekada komunističkom istoku Evrope, a da se sada sprema za još jedna obračun “na mjestu najvećeg nasilja na kontinentu od Drugog svetskog rata”.\nS druge strane, ističe Blumberg, bošnjacki član Predsjedništva BiH Šefik Džaferović rekao je da je članstvo u NATO među “najvažnijim spoljnopolitičkim ciljevima”.\nU tekstu se podsjeća i da je Dejtonskim sporazumom 1995. godine formirana država sa dva entiteta, ali navodi da je njime stvorena “slaba centralna vlada”, koja se sastoji od grupa koje “ometaju donošenje odluka, ekonomski razvoj i politicku harmoniju dok se prepiru oko pitanja koja se kreću od raspodjele budžetskih sredstava do toga koja zastava bi trebalo da se vijori kada se sretnu”.\nBlumberg navodi da Dodikovo protivljenje bližim odnosima sa Alijansom ima istorijske razloge, te podsjeća da je NATO bombardovao snage Srba posljednje godine rata u Bosni, nakon zločina u Srebrenici, kao i da je bombadovao Srbiju 1999. godine.\nPOJMOVIčlanstvo u NATO Uticaj Rusije\nPrevious Petrol za 2019. planira 5,6 milijardi eura prihoda i 96,7 miliona eura neto dobiti\nSljedeći Komercijalna banka: Za 11 mjeseci ostvarila 7,8 milijardi dinara profita\nCrna Gora će ove godine za odbranu potrošiti 71 milion eura\nIndependent: Rusi izvode vježbe u Srbiji, NATO u Crnoj Gori


Preuranjena odluka ili "Puj pike"... - Sanja Petrović povukla ostavku • Kovinac.rs - nezavisni informativni portal\nPreuranjena odluka ili „Puj pike“… – Sanja Petrović povukla ostavku\n20. decembra 2019. 20. decembra 2019. n.budisavljevic\nSanja Petrović (zvanično) ostaje na funkciji predsednice opštine, Zoran Nikolić biće i dalje njen zamenik, a nije „pala“ ni devetočlana opštinska vlada (Opštinsko veće) kako smo najavili pre nekoliko dana.\nOvo je glavna vest sa, najverovatnije poslednje (radne) sednice Skupštine opštine u ovoj kalendarskoj godini.\nUmesto da akcenat, u danu kad pola Srbije slavi patarice najveće srpske slave (a druga polovina ide u goste), bude na skupštinskoj tački u kojoj su odbornici usvojili jednu od najvažnijih odluka (budžet za 2020.), primat je odnela ona o „ukidanju“ prve tačke – ostavke predsednice opštine.\nIstina, oni koji malo pomnije prate lokalna politička dešavanja, znali su unapred – vest o povlačenju ostavke pronela se čaršijom par dana pre današnje sednice.\nDanas je samo ozvaničena.\nPredsednik SO Zoran Bradanji je otpočeo sednicu informacijom da je Sanja Petrović povukla ostavku i predložio „skidanje“ ove tačke s dnevnog reda, što je skupštinska većina jednoglasno usvojila (prisutno 38 od 45 odbornika pošto opozicija od februara bojkotuje SO, ali i ostale organe lokalne vlasti ).\nZvaničnog obraćanja predsednice, kao ni kod podnošenja ostavke – nije bilo.\nPo okončanju sednice zamolili smo predsednicu za detaljnije objašnjenje, ali je sve stalo u „…piše sve“.\nMalo govorljiviji od bivše-sadašnje-buduće predsednice bili su neki drugi.\nIdemo dalje – predsednica opštine Sanja Petrović i njen zamenik Zoran nikolić na današnjoj sednici\nKoalicioni partneri iz redova SPSa i Jedinstvene Srbije vele da nemaju nikakav zvaničan stav („ne obaveštavaju nas“), ali da je najverovatniji razlog povlačenja ostavke to što je (malo) preuranjena.\nJer, kažu, još nije izvesno kad će biti održani republički izbori u koje bi trebalo da se „utope“ i ovi lokalni.\nU pregovorima republičke Vlade sa evropskim emisarima (o preizbornim uslovima) licitira se sa datumima koji sežu do kraja maja naredne godine (što je isuviše dug period za vakuum, tačnije Privremeni organ u lokalu).\n„Nije isključeno da se izbori pomere i za septembar naredne godine“, kaže nam izvor blizak redovima SNSa i dodaje da ćemo kroz, otprilike, mesec dana, doživeti još jednu ostavku aktuelne predsednice.\nU prevodu – sve se diktira „odozgo, iz vrha stranke.“\nDa su lokalni izbori (u paketu s parlamentarnim i pokrajinskim) izvesni u 2020., potvrđuje nam ovaj izvor pričom da kovinski naprednjaci imaju spremnu listu koja je nedostupna ovdašnjem članstvu.\nNa kraju, zamolili smo za mišljenje i one koji su zvanično u bojkotu:\n„Neozbiljno ponašanje. Njen postupak govori o tome koliko poštuje koalicione partnere (koji nisu znali za ovaj njen čin), odbornike, koji ili bojkotuju rad SO ili samo izglasavaju ćutke, na kraju i same građane koji su je birali. U prevodu – predsednica radi na komandu“, kaže Srđan Vukša, predsednik kovinskih demokrata, koji se slaže s gore neimenovanim političkim oponentom da ćemo ostavku „gledati“ i u repriznom terminu.\nUsput, Vukša je na današnjoij sednici SO imenovan za šefa opozicione grupe Savez za Kovin umesto dosadašnjeg dr Vladimira Tasića.\nKad smo kod kadrovskih promena, još jedino vredno pomena sa današnje sednice SO Kovin jeste i ta da se odbegli socijalista Goran Vujović vratio Odborničkoj grupi (SPS-a) Pokrenimo Kovin.\nSvih 23 tačaka izglasano je bez i jedne jedine reči diskusije!\nNaslovna, Politikaostavka, sanja petrović, so\nI slovenački KK Šenčur donirao novac za našu sugrađanku Lanu Bulatović\n9. jula 2020. n.budisavljevic 0\n19. marta 2020. n.budisavljevic 0\nApel predsednice Privremenog organa opštine Kovin Sanje Petrović\nDragi sugrađani, stanovnici opštine Kovin, Zajedno smo proteklih godina obavili mnogo važnog posla u svim našim...


Jela Defrančeski, Glas Amerike\nBritanija je krenula u nepoznate vode kada su birači odlučili da zemlja napusti Evropsku uniju, ostavljajući analitičarima i zvaničnicima da protumače kakve su posledice Brexita po samu Britaniju, EU i odnose Britanije sa SAD.\nTo su bila i pitanja za Stivena Sejboa, izvršnog direktora Akademije za transatlantske odnose nemačkog Maršalovog fonda u Vašingtonu.\nRezultati britanskog referenduma potresli su svet, kaže Sejbo:\n“Bio je to glas protiv globalizacije, kosmpolitizma, i svega onoga što je izgrađeno posle Drugog Svetskog rata – otvorena Evropa, otvorene zajednice. Sada su suočavamo sa društvima punim strepnje, zabrinutim zbog stranaca, zabrinutim za budućnost. Britaniji takođe izgleda predstoji dalja fragmentacija. Teško da će Škotska hteti da ostane deo Ujedinjenog Kraljevstva, pitanje je šta će se dogoditi sa Severnom Irskom. Drugim rečima iz ovog neće izaći Ujedinjeno Kraljevstvo, već 'mala Engleska'.”\nBitka je tek počela, dodaje Sejbo. Po njemu posle bitke sa EU, sledi unutrašnja bitka protiv Londona, koji je u očima mnogih Britanaca simbol ekonomske i političke nepravde koja postoji u njihovom društvu.\nŠto se tiče budućnosti Evropske unije, Sejbo kaže dva su scenarija moguća.\n“Populizam bi mogao da počne da se širi kao zaraza u zemljama kao što su, na primer, Francuska, Danska i Holandija, a tu su već Poljska i Mađarska. Znači moglo bi da dođe do jačanja antievropskih, odnosno nacionalističkih orijentacija, ali ne može se isključiti ni mogućnost da prevlada ocena kod Evropljana da treba više da se ujedine jer je u pitanju istorijska tekovina.”\nTakozvani specijalni američko-britanski odnosi mogli bi da dožive bitnu promenu, smatra Sejbo.\n“To su prilično loše vesti za SAD. Ne vidim da ovo novo Ujedinjeno Kraljevstvo može da bude snažan američki partner. Ujedinjeno Kraljevstvo, koje se sve više i okreće usko nacionalnim interesima biće manje pouzdan partner za Ameriku. Njeni finansijski i spoljnotrgovinski interesi, na primer, sve više okreću Britaniju ka Aziji. Već je i sam Kameron izjavljivao da bi za Britaniju bilo korisno da se pridruži kineskoj džinovskoj banci za ekonomski razvoj. Mislim da bi moglo da dodje do američke preorijentacije na Nemačku, kao najvažnijeg transatlanskog partnera SAD.”\nBrexit se dogodio posle serije teških ekonomskih i drugih udara koji su zadesili i Evropu i Britaniju - od finansijske krize 2008. i masovnog ulaska imigranata, do pojačane opasnosti od terorizma - što se pokazalo ne samo kao dodatni ekonomski, već i sociološki stres za Britanju, zaključio je Sejbo.


forum.kraljevo.com • Pogledaj temu - Yahoo nudi mailbox od jednog gigabajta\nDanas je 13 Jul 2020, 04:56\nYahoo nudi mailbox od jednog gigabajta\nTema posta: Yahoo nudi mailbox od jednog gigabajta\nPoslato: 24 Mar 2005, 01:32\nKompanija Yahoo povećaće, po treći put u poslednjih devet meseci, kapacitet sandučeta za dolaznu e-poštu na jedan gigabajt (1 GB).\nPredstavnici kompanije Yahoo najavili su da će korisnici njihove usluge besplatne elektronske pošte, Yahoo Mail, početi da koriste veći prostor za čuvanje poruka krajem aprila ili početkom maja. Po njihovim rečima, kapacitet sandučeta je povećan zbog toga što je uočeno da korisnici sve više čuvaju poruke uz koje su priložene veoma velike datoteke, kao što su npr. datoteke sa fotografijama.\n"Današnja elektronska pošta ima mnogo bogatiji sadržaj nego, na primer, pre pet godina, tako da je postala suštinski deo života korisnika. Što više odgovorimo zahtevima korisnika, to će oni više biti zainteresovani za sve vrste usluga naše mreže", izjavio je Bred Garlinghaus, potpredsednik za komunikacije kompanije Yahoo.\nRezultati istraživanja nezavisnih agencija potvrđuju Garlinghausove izjave. "Tri najčešća načina za korišćenje usluga Yahoove mreže su poseta matičnoj stranici kompanije i usluge MyYahoo i Yahoo Mail", kažu analitičari kompanije Forrester Research.\nSredinom 2004. godine Yahoo je povećao veličinu sandučeta na sa četiri MB na 100MB, a kasnije u toku godine na 250 MB.


Vesti online / Vesti / Ekonomija / Sporazum o saradnji PKS i AD Dnevnik-Poljoprivrednik\nU Privrednoj komori Srbije potpisan je Sporazum o saradnji PKS i AD Dnevnik-Poljoprivrednik iz Novog Sada sa ciljem jačanja zajedničkih aktivnosti na unapređenju poljoprivrede, agroprivrede i ruralnog razvoja u Srbiji.\nGordana Radović i Veljko Jovanović na potpisivanju sporazuma\nSporazum su potpisali Veljko Jovanović, direktor Sektora poljoprivrede PKS, i Gordana Radović, direktorka AD Dnevnik-Poljoprivrednik, ističući da je na ovaj način samo formalizovana dosadašnja dobra i kvalitetna saradnj, navedeno je u saopštenju.\n- Važno nam je da imamo kredibilnog i kvalitetnog partnera koji razume šta su potrebe poljoprivrede, a to AD Dnevnik-Poljoprivrednik sa svojim izdanjima svakako jeste - rekao je Veljko Jovanović, direktor Sektora poljoprivrede PKS.\nJovanović je ukazao na veliki opseg zajedničkih aktivnosti među kojima su unapređenje informisanja i obrazovanja poljoprivrednika, podrška individualnim poljoprivrednim gazdinstvima, organizacija zajedničkih seminara, konferencija, radionica.\nKako je objasnila Gordana Radović, direktorka AD Dnevnik-Poljoprivrednik, izdanja ove kompanije predstavljaju transfer najsavremenijih naučnih dostignuća iz svih oblasti poljoprivrede u praksu, odnosno, u poljoprivrednu proizvodnju.\n- U saradnji sa PKS afirmišemo i podstičemo sve teme važne za razvoj poljoprivrede, ruralni razvoj, seoski turizam, osnaživanje ženskog preduzetništva i druge- naglasila je Radović.\nSporazum o saradnji PKS i AD Dnevnik-Poljoprivrednik predviđa i podršku organizaciji turističkih manifestacija radi razvoja seoskog turizma, ekonomsko osnaživanje žena na selu, unapređenje obrazovanja u poljoprivredi, afirmaciju tema o značaju procesa EU integracija za agrar.\nAD Dnevnik Novi Sad\nEKONOMIJA Srpsku malinu pokvarila srpska posla\nEKONOMIJA Razvoj MSPP jačanjem pristupa na tržištu


SAD ZABRINUTE: Ruski uticaj u Evropi u porastu, Republika Srpska postala veliki problem | WebTribune\nHome SPEKTAR SAD ZABRINUTE: Ruski uticaj u Evropi u porastu, Republika Srpska postala veliki problem\nRuski uticaj u Evropi je u porastu a iako je najočigledniji na Balkanu jačanje populizma u centralnoj Evropi je koristilo Moskvi, izbacujući u prvi plan naklonjenije političare i stranke u zemljama poput Mađarske, Austrije i Češke, navodi Asošijejted pres (AP).\nNedelju dana pre izbora u BiH, lider Republike Srpske Milorad Dodik je bio u Moskvi, na trci Formule jedan i na sastanku sa predsednikom Vladimirom Putinom. Tom prilikom je, navodi AP, Putin poželeo Dodiku “veliki uspeh” na izborima i na poklon dobio bedž Republike Srpske, što se vidi na snimcima.\nTi snimci su, kako piše AP, očigledan prikaz ruskog uticaja na Balkanu, jednom od najosetljivijih regiona Evrope, gde zapad želi izmirenje i reforme posle ratova devedesetih godina.\nDodik, koji se zalaže za otcepljenje Republike Srpske, u međuvremenu je pobedio na izborima za srpskog člana predsedništva BiH i smatra se da će to ojačati poziciju Moskve na Zapadnom Balkanu jer je sada na funkciji s koje može da blokira bilo koju stratešku odluku. Zbog svojih stavova, Dodik je pod američkim sankcijama.\nRusija se žestoko protivi članstvu balkanskih država u NATO, a zapadni zvaničnici su izražavali bojazan da Moskva u regionu koristi istorijske slovenske i pravoslavne veze da bi podrila zapadnu politiku.\nProruske snage su ostvarile uspeh i na izborima u Letoniji, gde Rusi čine četvrtinu stanovništva, ali će pobednička partija Harmonija po svoj prilici imati teškoća u formiranju koalicije.\nSarajevski politički analitičar Adan Huskić rekao je da uticaj Moskve raste i u delovima Evrope s kojima ne postoje identitetske veze.\nPrema njegovim rečima, te zemlje kao zajedničko imaju “visoke nivoe nepotizma i korupcije” pa im je bliže povezivanje sa zapadnim demokratijama “po prirodi veoma teško”.\nU izveštaju Evropskog saveta za spoljne poslove se navodi da strateški cilj Rusije nije direktna kontrola nad Balkanom već “pothranjivanje i uveličavanje postojećih napetosti”.\n“S ruske tačke gledišta, pristup EU Zapadnom Balkanu nije ni ozbiljan ni sistematičan i to Moskvi daje mogućnosti da stvara prednost”, piše u tom izveštaju. AP navodi da ruski saveznici na Balkanu aktivno izazivaju nepoverenje u zapad, predstavljajući SAD i EU kao neprijatelje koji žele da zemljama oduzmu identitet i nacionalni ponos putem evrointegracija. Savršeni primer za to je, piše AP, Milorad Dodik, za kog su zapad i NATO neprijatelji dok je Rusija prijatelj koji potpuno poštuje “slovensku braću”.\nZaglibljena u svojim problemima – krizi evra, imigraciji i Bregzitu – EU je godinama zanemarivala Balkan. Sada se neki evropski zvaničnici plaše da bi region ponovo mogao upasti u sukobe ako brzo ne uđe u EU. Predsednik Evropske komisije Žan-Klod Junker je nedavno rekao da ako se Balkanu ne ponudi jasna evropska perspektiva pre ili kasnije se može ponoviti ono “što se dešavalo devedesetih”.\nTi strahovi, kako navodi AP, nisu neosnovani.\nTenzije su u porastu između Srbije i Kosova, uprkos dijalogu u Briselu o političkom rešenju.\nU Makedoniji je, uprkos nadama SAD i EU u brzo prihvatanje sporazuma s Grčkom o promeni imena, referendum o tom pitanju propao zbog slabe izlaznosti. To je izazvalo nove strahove od nestabilnosti u zemlji koja je 2001. bila na ivici građanskog rata.\nAmerički ministar odbrane Džejms Matis je iza protesta protiv sporazuma i u Makedoniji i u Grčkoj video ruski uticaj i prošlog meseca je izjavio da SAD “ne žele da vide da Rusija (u Makedoniji) radi ono što je pokušala u mnogim drugim zemljama”.\nRusija negira da se meša u politiku balkanskih ili baltičkih država. Međutim, navodi AP, ruska strategija meke moći dobro uspeva u Srbiji, pre svega zbog sećanja na NATO bombardovanje 1999.\nRusija je tako, piše AP, u zamenu za podršku Beogradu oko Kosova dobila vernog saveznika iako Srbija pregovara o članstvu u EU.\nAP takođe navodi da su dva ruska vojna obaveštajca operisala iz Srbije u navodnom pokušaju da 2016. organizuju puč u Crnoj Gori da bi sprečili ulazak Crne Gore u NATO.\n“Bili smo svedoci neuspeha referenduma u Makedoniji. Svedoci smo toga u Bosni, gde je Republika Srpska postala bastion ruskih interesa. Bili smo svedoci toga u Crnoj Gori i svedoci smo toga u Srbiji. Sve to pomaže Rusima da ulože minimum i dobiju gotovo maksimum iz svog političkog uticaja”, naveo je politički analitičar Boško Jakšić.\n5 bizarnih slučajeva vraćanja iz mrtvih


Napravite kupovine na Free live sex webcams i dobijte do 200 žetona bonusa svakog dana!\n1. Tokom kampanje, adultdating21.com će nagrađivati 5 članova svakog dana ('Dan' se definiše tako da počinje u 00:00am GMT+2 i završava se u 11:59pm GMT+2).\n2. Besplatni žetoni će biti kreditovani na pobedničke adultdating21.com naloge u roku od par sati.\n5. adultdating21.com rezerviše pravo da menja ova zvanična pravila i vrednost nagrada u sopstvenoj diskreciji.\n6. adultdating21.com rezerviše pravo da otkaže kampanju u sopstvenoj diskreciji. Učešćem u kampanji, učesnici se slažu da neće imati prava na bilo kakve nagrade u slučaju otkazivanja.


Teška saobraćajna nesreća dogodila se večeras u Beogradu u Skojevskom naselju. Do nesreće je došlo kod crkve u Ulici kneza Višeslava.\n- Samo sam videla da nepomično leži na zemlji, a onda je naišla Hitna pomoć - prenosi "Alo" reči očevica.\nU sudaru automobila i motocikla, motociklista je oboren, prilikom čega je zadobio teške povrede. Na licu mesta su se ubrzo našli Hitna pomoć i policija.\nTEŠKA SAOBRAĆAJNA NESREĆA U ZEMUN POLJU: Devojka poginula, devojčica povređena\nKAZNE ZA KAFEDŽIJE DO MILION DINARA: Usvojen Predlog zakona o zaštiti od buke, predložene i preventivne mere\n18. 09. 2021. u 11:07\nVozač motora je hitno prevezen u Urgentni centar, gde je podlegao povredama. Saobraćaj u ovom delu grada se, posle zastoja, ponovo odvija normalno.\nBeograd poginuo motociklista Urgentni centar Skojevsko naselje


BiH iz EU uvozi meso koje niko neće? - Impuls\nObjavljeno: Petak, 15 Septembar 2017 09:30\nEvropa može da bude zadovoljna trgovinskim skorom sa BiH, ali da, s druge strane, ova država, njeni proizvođači i građani od toga nemaju apsolutno ništa, poručuju domaći farmeri. Dok se EU hvali da je za njihovu stoku i goveđe meso tržište BiH jedno od važnijih, kažu, riječ je o otpadu koji može da prođe samo kod nas.\nZvanične statistike pokazuju da su za samo šest mjeseci ove godine zemlje EU u BiH izvezle goveda i goveđeg mesa vrijednosti 104 miliona KM. S druge strane, u ovom periodu u države koje su članice ove unije nismo plasirali ni gram pomenutih proizvoda.\nVažniji od Švajcarske\nZato nimalo ne čudi što su prije koji dan iz Evropske komisije poručili da je, kad je riječ o trećim zemljama, za njihovu govedinu BiH važnija čak i od Švajcarske?! Naime, u prvoj polovini ove godine je, u odnosu na isti period prošle godine, najveći rast izvoza govedine iz EU ostvaren upravo u BiH, te Ganu i Obalu Slonovače.\nAnaliza Spoljnotrgovinske komore pokazuje da smo u ovom periodu iz Evrope uvezli 18 miliona KM stoke i mesa više. Goveda najviše uvozimo iz Rumunije, Poljske i Hrvatske, a meso iz Holandije, Poljske i Italije.\nDomaći farmeri poručuju da je, pored zabrane izvoza stoke i goveđeg mesa iz BiH, poseban problem što iz EU uvozimo nekvalitetne proizvode.\n– Riječ je o trećerazrednom mesu koje građani evropskih zemalja ne žele, a poznato je da kod nas sve prolazi. S druge strane, mi bismo svojom proizvodnjom mogli da zadovoljimo domaće potrebe, ali nam nekontrolisani uvoz jeftine hrane mrsi račune. Evropa sebi ostavlja ono što je kvalitetno, a nas šta zapadne – kaže predsjednik Udruženja stočara RS Vladimir Usorac.\nDodaje da je zabrana posljedica Sporazuma o stabilizaciji i pridruživanju BiH Evropskoj uniji, prije čega je naše meso i te kako bilo prepoznatljivo na evropskom tržištu.\n– Toga se EU i boji, zbog čega brane izvoz. Činjenica je da je naše meso neuporedivo kvalitetnije od njihovog, te da bismo, ako bi izvoz bio deblokiran, u dobroj mjeri poljuljali njihovu proizvodnju. Ovako smo u neravnopravnom položaju. Dok se EU hvali plasmanom na naše tržište, domaći farmer sve više propada, a građani jedu meso koje je daleko od kvalitetnog – naglašava Usorac.\nOno što nam je EU “velikodušno” ponudila jeste dozvola da BiH meso namijenjeno za treće zemlje može da prevozi preko njihove teritorije, pod uslovom da nije namijenjeno za njene članice.\nMinistar spoljne trgovine i ekonomskih odnosa BiH Mirko Šarović nedavno je izjavio da će ovaj napredak naročito doći do izražaja kada počne izvoz mesa za rusko tržište, ali da glavni problem ipak ostaje.\n– Činjenicu da BiH i dalje ne može da izvozi meso i mesne prerađevine u zemlje EU, koje je za nas bilo i ostalo najvažnije. Do sada smo meso mogli prevoziti samo preko teritorije Bugarske, koje je išlo za Tursku. Dozvola nam može puno značiti ako se pojavi još neka zemlja koja bi bila zainteresovana za otkup našeg mesa, ali u ovom momentu nemamo nekog velikog izvoza – poručio je Šarović.\nCvjeta uvoz prerađevina\nDok BiH kupi mrvice koje joj baca EU, njene članice od početka primjene adaptiranog Sporazuma o stabilizaciji i pridruživanju, 1. februara ove godine, na naše tržište bez carina izvoze stoku i mnoge poljoprivredne proizvode.\nU poređenju sa istim periodom lane, za šest mjeseci ove godine uvoz prerađevina od mesa iz EU skočio je za čak dva i po puta. Tako smo u prvoj polovini prošle godine iz Evrope uvezli 644 tone, a za šest mjeseci ove godine 1 582 tona mesnih prerađevina, koje smo platili 10,8 miliona KM.\nHitna sjednica Doma naroda Parlamenta BiH


''Šilja'' Pešić rešeta kao nekad! - Sportske.net\nU sve boljoj je formi!\nPre nepuna dva meseca, krajem prelaznog roka, nekadašnji napadač Crvene zvezde Aleksandar Pešić postao je član izraelskog Makabija iz Tel Aviva, a kako sada stvari stoje, Izraelci su njegovim angažovanjem napravili pravi potez.\nPosle kraćeg perioda adaptacije, popularni ''Šilja'' je počeo da u kontinuitetu postiže golove. U poslednja četiri meča, tri puta se upisao u strelce - protiv Sahnina u pobedi od 2:1, potom je svojim golom doneo bod Makabiju protiv Viljareala u Ligi Evrope (1:1), a sinoć je golgetersku seriju nastavio pogotkom protiv Hapoel Kfar Sabe (3:0).\nPešić je Crvenu zvezdu napustio u leto 2018, kada je postao član Al Itihada, ali se tamo nije najbolje snašao, išao je na pozajmicu u južnokorejski Seul, da bi se početkom jeseni preselio u Makabi i nadamo se da će nastaviti u ovom golgeterskom ritmu i u narednim utakmicama.


Postanite turistički agent ili prodajno mesto FlixBus-a\nPočetna stranica ǀ Kompanija ǀ Partneri ǀ Turističke agencije i prodajna mesta\nTurističke agencije i prodajna mesta\nAko želite da se prijavite kao agencija, napišite nam e-mail na salespartner@flixbus.com svojim podacima za kontakt. Poslaćemo vam sve podatke za dobijanje akreditiva da biste mogli da počnete da prodajete naše karte.\nTurističke kancelarije i agencije – naši lokalni distributeri\nU saradnji sa našim lokalnim distributerima našim korisnicima pružamo maksimalnu fleksibilnost kroz personalizovano rezervisanje karata dostupno u blizini korisnika. Brojne turističke agencije i prodajna mesta širom Evrope prihvataju našu ponudu i postaju stacionarni distributivni kanali za naše putnike. Da li želite da sarađujete sa vodećim nemačkim auto-prevoznikom u međugradskom prevozu putnika? Onda postanite lokalni distributer FlixBus-a. Za više informacija slobodno se obratite našoj službi za agencije.\nSva naša prodajna mesta možete pronaći na našem pronalazaču turističkih agencija, koji informiše naše korsinike o svim distributerima karata.\nSaradnja u distribuciji sa FlixBus-om – transparentna i poštena provizija\nSaradnja sa nama je jednostavna i otvorena: zahvaljujući našim posebnim sektorima za agencije, našim prodajnim mestima nudimo direktan put do FlixBus-a. FlixBus prodajna mesta rade umesto korsinika koji bi koristili našu onlajn prodaju. Oni biraju odgovarajuću autobusku liniju i zatim kupljenu kartu šalju kupcu, ili odštampanu ili elektronski, e-mail-om. Transakcija između korisnika i prodajnog mesta se tada završava; umanjenje zabeleženih plaćanja i provizija se zatim direktno šalje u integrisani korporativni sistem.\nAtraktivan model provizija je idealna osnova za saradnju između naših prodajnih mesta i nas. FlixBus zastupa transparentnost i pošten pristup svojim cenama karata i provizijama. Prodajnim mestima takođe nudimo priliku da naša putovanja autobusom po povoljnim cenama kombinuju u paket-putovanja.


Izvor: SrbijaDanas.com, 13.Avg.2019, 22:08\nMeč se igra u četvrtak (19).\nFudbalere Partizana u četvrtak (19) očekuje revanš meč trećeg kola Lige Evrope protiv Malatije (19). Crno-beli su na stadionu u Humskoj slavili sa 3:1, pa sa velikim ambicijama idu na novo evropsko gostovanje.\nU međuvremenu, trener srpskog vicešampiona Savo Milošević odredio je igrače na koje računa za meč sa Malatijom. Jedno od iznenađenja predstavlja izostanak Đorđa Ivanovića, koji se nije proslavio na prvenstvenoj utakmici u Kruševcu (nije bio u protokolu ni za prvi meč sa Turcima), dok nema ni Milana Lole Smiljanića.\nSa druge strane, na spisku je desni bek Periša Pešukić, koga Milošević do sada nijednom nije uvrstio u protokol na takmičarskim...


U Bejrutu otvoren počasni konzulat BiH - Klix.ba\nBiH U Bejrutu otvoren počasni konzulat BiH\nU Bejrutu otvoren počasni konzulat BiH\n19.1.2011. u 18:02\nPomoćnik ministra inostranih poslova BiH Zoran Perković istakao je na otvaranju Počasnog konzulata BiH u Bejrutu da će to predstavništvo doprinijeti unapređenju konzularnih odnosa i ekonomske diplomatije BiH, ali i stvaranju realnijih uslova za upoznavanje libanskih investitora o mogućnosti poslovanja u BiH.\nU saopštenju Ministarstva inostranih poslova BiH navodi se da je svečanosti otvaranja Počasnog konzulata BiH 16. januara, tokom koje je predstavljen i počasni konzul BiH u toj zemlji Ziad Isae, prisustvovao i nerezidentni ambasador BiH u Libanu Zlatko Dizdarević.\nOtvaranje Počasnog komzulata omogućiće i plodniju kulturnu, sportsku i svaku drugu saradnju između dviju zemalja, ali i ukupnu promociju BiH u Libanu i na Bliskom istoku, rekao je Perković.\nOn je izrazio nadu da će ovaj konzulat doprinijeti ubrzanju aktivnosti u okviru zaključivanja bilateralnih sporazuma između BiH i Libana.\nPočasni konzulat preuzeće dio aktivnosti Ambasade BiH u Amanu na izdavanju ulaznih viza za BiH, te na taj način omogućiti građanima Libana brže i jednostavnije dobijanje bosanskohercegovačke vize.\nGodišnje BiH posjeti više od 2.500 turista iz Libana, uglavnom u okviru vjerskog turizma, a prema nekim procjenama taj bi se broj mogao višestruko povećati, naročito uz olakšanje u postupku dobijanja viza, navodi se u saopštenju.\nOtvaranju Počasnog konzulata prisustvovali su predstavnici diplomatskog kora akreditovanog u Libanu i Siriji, te predstavnici političkog, ekonomskog i kulturnog života Libana.\nNerezidentni ambasador BiH u Libanu Dizdarević prisustvovao je 17. januara redovnom godišnjem prijemu za strane diplomate kojeg je organizovao predsjednik Libana Mšel Sulejman.\nSulejman je izrazio zadovoljstvo zbog otvaranja Počasnog konzulata na korist razvijanja prijateljskih odnosa dviju zemalja, uz želju da se ove godine realizuje njegov poziv predsjedavajućem Predsjedništva BiH da posjeti Liban.


„Republika“ za Srbiju, ne i za ostale - Radio Kontakt Plus\n13:26, 01.06.2020Izvor: KoSSev\nOdlazeća kosovska vlada uvela je u subotu kasno uveče novi set mera u sklopu uvođenja reciprociteta kojim su od aprila zamenjene takse od 100% na robu iz Srbije – da vozila sa srpskom robom ne mogu na Kosovo bez posebne dozvole, i da je obavezno da na dokumentima za uvoz robe piše „Republika Kosovo“.\nKosovsko ministarstvo ekonomije sinoć je potom naložilo uklanjanje robe koja „nije u skladu sa Ustavom Kosova“, uz naznaku da se „posebna pažnja posveti nacionalnim znakovima usaglašavanja“.\n„Naredbom se nalaže da tržišna inspekcija ukloni svu robu koja nije u skladu sa Ustavom Kosova i važećim zakonodavstvom“, glasi uputstvo ministarke Rozete Hajdari.\nStoga to što su proizvođači iz Srbije, odnosno distributeri na svoje proizvode koji su od uklanjanja taksi postavljali etikete sa oznakom „Kosovo“ više neće biti dovoljno ukoliko ova mera ostane na snazi.\nSa druge strane, međutim, rafovi prodavnica na Kosovu preplavljeni su uvoznim proizvodima iz inostranstva i regiona na čijim je deklaracijama takođe izostavljen naziv „Republika Kosovo“ – Bugarska, Makedonija, Crna Gora, Hrvatska, Slovenija, Nemačka, itd, samo su neke od zemalja sa deklaracijama „Kosovo“. Ovakve deklaracije, imaju i sami kosovski distributeri.\nNasumičnim pregledom prodavnica ovog jutra u Severnoj Mitrovici, u kojoj se takođe nalaze uvozni proizvodi sa kosovskim deklaracijama, iz KoSSeva su potvrdili ove primere.\nTagovi: SrbijaVlada KosovaReciprocitet


Komunalna policija upozorava: Očistite sneg ispred svog ulaza i lokala - juGmedia\nKomunalna policija grada Niša podseća građane na njihovu obavezu da očiste sneg i led sa trotoara ispred stambenih zgrada, kuća i lokala.\nNačelnik Komunalne policije u Nišu Milan Đorđević kaže da se radi o zakonskoj obavezi građana, a oni koji ne to ne urade mogu da snose i određene sankcije koje se izriču posle nekoliko opomena.\n„Patrole Komunalne policije su na terenu i kontroliše se uklanjanje snega i leda od strane građana. Ono što je njihova obaveza, to je da po prestanku padavina, ukloni sneg sa trotoara u širini od pet metara, a u dužini celog objekta čiji su vlasnici. To je obaveza svih naših sugrađana, bez obzira da li je reč o zgradama kolektivnog stanovanja, privatnim kućama ili lokalima“, itakao je za Niške vesti Đorđević.\nKomunalna policija će kao i do sada raditi preventivno na samom terenu, a ukoliko sugrađani ne uklone sneg i led biće im izrečene određene sankcije koje su, takođe, zakonom propisane. Za ove prekršaje predviđeno je izdavanje i prekršajnih naloga i to za fizička lica u iznosu od 6.000 dinara, za preduzetnike u iznosu od 20.000 dinara i za pravno lice od 60.000 dinara.\n“Ovde postoji i odgovornost lica u pravnom licu. Nadam se da će sugrađani biti svesni svoje obaveze pre svega zbog sigurnosti građana koji tu prolaze i koji mogu da se povrede padam na led ukoliko on nije očišćen“, zaključuje Đorđević.


Rusija neće podržati rezoluciju o Siriji\nRusija neće podržati evropski nacrt rezolucije UN o Siriji, saopštilo je danas rusko Ministarstvo vanjskih poslova, uz ocjenu da je nacrt "neprihvatljiv".\nU saopštenju nije precizirano da li je Moskva spremna da uloži veto.\nZamjenik šefa diplomatije Genadij Gatilov rekao je agenciji Interfaks da je Rusija odbila nacrt rezolucije jer se njime otvara mogućnost uvođenja kaznenih mjera protiv Sirije."Ne možemo da podržimo takav tekst. To je neprihvatljivo, jer uključuje mogućnost uvođenja sankcija Siriji", rekao je Gatilov.\nSavjet bezbjednosti UN, koji ima 15 članica, trebalo bi tokom dana da glasa o nacrtu rezolucije kojim se osuđuju akcije sirijskog predsjednika Bašara al Asada protiv antirežimskih demonstranata u posljednjih šest mjeseci.\nPrema podacima UN, najmanje 2 700 civila ubijeno je u nemirima. Sirijske vlasti tvrde da su za nasilje odgvorne strane naoružane bande koje su, navodno, ubile 700 pripadnika sirijskih snaga bezbjednosti.\nTurski premijer Redžep Tajip Erdogan, čija zemlja je već uvela oružani embargo Siriji, izjavio je danas da će predočiti turski plan o novim sankcijama nakon što obiđe logor za sirijske izbjeglice na teritoriji Turske.


Vesti online / Sport / Košarka / Košarkašice Partizana osvojile trofej u Kupu\nSreda 22. 1. 2020.\nVestionline, Telegraf.rs A\nKošarkašice Partizana osvojile trofej u Kupu\nKošarkašice Partizana osvojile su Kup "Milana Cige Vasojevića", pošto su u finalu pregazile rivalke iz ekipe Radivoja Koraća sa 103:71 (32:23,18:16,36:11,17:21) u finalnom meču koji je odigran u Lazarevcu.\nOdbranile trofej - košarkašice Partizana\nU prvih 20 minuta utakmica je bila izjednačena, a crno-bele su imale prednost do 11 poena razlike (50:39). Utakmica je rešena u drugom poluvremenu, pošto je Partizan zgazio protivnika fantastičnom igrom u odbrani i treći period rešio sa čak 25 poena viška (36:11), pa je poslednjih 10 minuta odigrao u laganom ritmu i dozvolio proitivniku da bar malo ublaži poraz.\nNajefikasnije u redovima šampiona bili su Amerikanka Kvinan sa 23 poena i 7 skokova, a odličnu partiju prikazale su Milica Dabović sa 21 poenom i Dajana Butulija sa 19 koševa.\nKod ekipe Radivoja Koraća najbolja je bila Ines Ajanović sa 22 poena, dok je 11 ubacila Mirjana Beronja, a ostale igračice nisu imale dvocifren učinak.\nOvaj turnir Kupa samo je uvertira za fajnal for Jadranske lige koji će u martu biti odigran u Novom Sadu, a na kome učestvuju srpski klubovi Partizan, Vojvodina, Radivoj Korać, te mađarski Pečuj.\nKošarkaški savez Srbije\nŽKK Radivoj Korać\nKup Milana Cige Vasojevića\nKOŠARKA Kup za košarkašice: Derbi u polufinalu, Korać na Vršac